title: Ain Jalutin taistelu

text: Hülegü suunnitteli kostavansa Ain Jalutin tappion hänen palattuaan persiaan vuonna 1262, mutta mongolivaltakunnan hajoaminen vei lopulta hänen huomionsa muualle. Mongolit tekivät mamelukkeja vastaan vain pienen toisen sotaretken, joka lyötiin edellisen tavoin takaisin. Tappio Ain Jalutissa merkitsi mongolien etenemisen pysäyttämistä ja osoitti, että muslimien oli mahdollista saavuttaa voittoja lyömättömiltä vaikuttaneilta mongoleilta.


title: Ain Jalutin taistelu

text: Mamelukkeja komentanut Qutuz hyötyi kuitenkin henkilökohtaisesti vain vähän. Hänet murhattiin matkalla takaisin Kairoon. Murhan taustalla oli todennäköisesti Baibars, jolle Qutuz oli luvannut Syyrian hallinnan, mutta joka ei ilmeisesti luottanut Qutuzin sanaan. Baibarsista tuli uusi sulttaani ja hänen valtakaudellaan mamelukit ajoivat mongolit Syyriasta ja karkottivat vielä Palestiinassa olleet kristityt ristiretkeläiset.


title: Mestra

text: Mestra () oli kreikkalaisessa mytologiassa Thessalian kuninkaan Erysikhthonin tytär, joka mainitaan myös Autolykoksen puolisoksi. Hänen isänsä kaadettua tammen Demeterille pyhitetystä lehdosta Demeter rankaisi kuningasta lähettämällä kuninkaan luokse Aithonin, puutteen ja nälänhädän jumalattaren, joka istutti tähän loputtoman nälän kirouksen.


title: Mestra

text: Erysikhthon joutui myymään kaiken omaisuutensa tyydyttääkseen nälkänsä, ja lopulta hänellä oli jäljellä ainoastaan tyttärensä. Mestra ei kuitenkaan halunnut tulla myydyksi orjaksi, joten hän pyysi Poseidonia, jolle hän oli menettänyt neitsyytensä, auttamaan häntä. Poseidon vastasi hänen rukoukseensa antamalla Mestralle kyvyn muuttaa muotoaan. Erysikhthonin saatua asian selville hän myi tyttärensä useita kertoja milloin minkäkin eläimen hahmossa. Mestra kuitenkin aina pakeni ja palasi takaisin isänsä luo. Tämäkään ei kuitenkaan riittänyt tyydyttämään Erysikhthonin alati kasvavaa nälkää, vaan lopulta hän söi itsensä.


title: Modenan katedraali

text: Modenan katedraali sijaitsee Modenan kaupungissa Italiassa. Se on yksi Euroopan merkittävimpiä romaaniselta ajalta säilyneitä rakennuksia, ja siksi Unescon maailmanperintökohde. Katedraalin rakennustyöt aloitettiin vuonna 1099.


title: Modenan katedraali

text: Yhdessä kellotorninsa ja kirkon edessä levittäytyvän aukion kanssa se julistaa sekä rakentajiensa uskoa että rakennuttajien, Canossan mahtisuvun valtaa.


title: Guitar Heroes

text: Guitar Heroes on 7. marraskuuta 2007 ilmestynyt kokoelma-albumi, joka sisältää lähinnä metallimusiikin parista tunnettujen suomalaisten kitaristien musiikkia. Jokainen 11 soittajasta sävelsi albumia varten uuden instrumentaalikappaleen.


title: Guitar Heroes

text: Albumin myös tuottaneen Nino Laurennen säveltämällä avausraidalla ”12 Donkeys” esiintyvät kaikki albumille musiikkia säveltäneet 11 kitaristia sekä yleisökilpailun voittaja Matias Kupiainen. Kappale julkaistiin myös singlenä 31. lokakuuta 2007.


title: Guitar Heroes

text:
Albumin julkaisukonsertti järjestettiin Helsingin Tavastia-klubilla 6. marraskuuta 2007. Albumi oli julkaisuviikollaan 45/2007 YleX:n viikon albumi ja Suomen albumilistalla se ylsi sijalle 28.
"12 Donkeys"


title: Kombinatoriaalinen kemia

text: Kombinatoraalinen kemia (yhdistelykemia, kombikemia) on kemiallinen prosessi, missä joukko lahtöaineita (monomeereja) reagoi toistensa kanssa tuottaen jokaisen mahdollisen reaktiotuotteen. Reaktiotuotteiden kokoelmaa kutsutaan molekyylikirjastoksi. Esimerkiksi jos 50 erilaista amiinia reagoi 20 erilaisen happokloridin kanssa, on mahdollista saada 1000 erilaista reaktiotuotetta (amidia). Antamalla amidien reagoida edelleen 20 erilaisen lähtöaineen kanssa, saadaan 20 000 erilaista reaktiotuotetta.


title: Kombinatoriaalinen kemia

text:
Kombinatoriaalinen kemia perustuu yleisiin kemiallisiin reaktioihin, joilla voidaan yhdistellä erilaisia lähtöaineita (yleensä kiinteän faasin pinnalla). Useita reaktioita voidaan suorittaa samanaikaisesti, jolloin on mahdollista syntetisoida nopeasti ja tehokkaasti suuri määrä molekyylejä ts. voidaan luoda molekyylikirjastoja. Kombinatoriaalista kemiaa tehdään yleensä ns. kiinteäfaasisynteesillä (solid phase synthesis), jonka etuna on että reaktiot voidaan suorittaa loppuun käyttämällä ylimäärin reagensseja ja lopputuotteet on helppo eristää.
Lisäksi kiinteäfaasisynteesin etuna on, että synteesiprosessi voidaan automatisoida.


title: Kombinatoriaalinen kemia

text: Kiinteäfaasisynteesillä toteutettavan molekyylikirjaston suunnittelussa on huomioitava käytettävä kiinteä faasi ja linkkeri, käytettävät reaktiot ja lähtöaineiden rakenne.


title: Kombinatoriaalinen kemia

text: Kombinatoriaalista kemiaa käytetään erityisesti lääkekehityksessä, kun tarkoituksena on mahdollisimman moninaisen molekyylikirjaston luominen. Tällöin pyritään löytämään vaikutuskohteeseen sitoituvia molekyylejä eli ligandeja. Kombinatoriaalisella kemialla voidaan myös luoda kohdennettuja molekyylikirjastoja, kun pyritään optimoimaan vaikutuskohteeseen sitoutuvan molekyylin rakenne.


title: Poh’oron Sontsja

text: Poh’oron Sontsja (, ) on ukrainalaisen black metal-yhtye Krodan kolmas studioalbumi. Hammermark Art on julkaissut siitä sekä digipack- että tavallisen CD-version vuonna 2007.


title: Poh’oron Sontsja

text: Krodalle tuttuun tapaan, sanoitukset on kirjoitettu ukrainaksi ja ne käsittelevät luontoa ja slaavilaista mytologiaa.


title: Brian Trenchard-Smith

text: Brian Trenchard-Smith (s. 1946) on brittiläinen elokuva- ja televisio-ohjaaja, tuottaja, käsikirjoittaja ja näyttelijä. Hän on ohjannut yhteensä 42 elokuvaa tai televisiosarjaa. Hän on tunnettu töistään kauhu- ja toimintaelokuvien genressä 1970- ja 1980-luvulla. Hänen elokuvansa "Turkey Shoot" vuodelta 1982 on yksi Quentin Tarantinon suosikkielokuvista.


title: Han (Japani)

text: Han () tarkoittaa Japanin historiassa feodaalikauden läänityksiä, joita hallitsivat 1100-luvulta lähtien soturit ja myöhemmin Edo-kaudella daimiot. Meiji-hallinto lakkautti han-järjestelmän lakkautti vuonna 1871, ja ne jaettiin prefektuureiksi.


title: Han (Japani)

text: Hanit erosivat provinsseista (), jotka keisarillinen hovi oli perustanut aiemmin pääosin 700-luvulla. Provinssi oli alun perin valtion alueellisen hallinnon jakoyksikkö. Muromachi-kaudella Ashikaga-bakufu nimitti shugon hallitsemaan jokaista provinssia. Heidän valtansa taantui suurimmaksi osaksi kauden lopulla, ja sengoku-daimiot korvasivat heidät. Suurin osa sengoku-daimioista oli shugoja alempiarvoisia samuraita, mutta jotkut shugot, kuten Shimazu-klaani Satsuman provinssissa, selviytyivät Edo-kaudelle saakka.


title: Han (Japani)

text: Edo-kaudella provinssit säilyivät maantieteellisinä alueina. Nyt han oli kuitenkin alueellinen hallintoyksikkö ja määritteli siten alueen, jolla paikallishallinto voi käyttää valtaansa. Han-järjestelmän määritteli Tokugawa-bakufu: hanien koot vaihtelivat, mutta bakufun määritelmän mukaan jokainen han oli läänitysalue, jonka maatalous tuotti ainakin 10 000 kokun verran vuosittain. Daimio määriteltiin hanin pääksi, joka palveli shōgunia ilman välikäsiä. Jos daimion vasallilla oli yli 10 000 kokun arvoinen läänitys (kuten Katakura Kagetsunalla Sendaissa tai Inada Kurōbeilla Tokushimassa), hän ei palvellut shōgunia vaan daimiota – hän ei siis määritelmän mukaan ollut daimio. Tällaisten samuraiden hallituksia ja alueita kutsuttiin silti yksinkertaisuuden vuoksi haneiksi.


title: Han (Japani)

text: Hanien koko ja riisin tuotanto vaihtelivat huomattavasti: suurimmat hanit, kuten Maeda-klaanin han, tuottivat yli miljoona "kokua" riisiä. Suuri osa haneista, noin kolmasosa, oli kuitenkin hyvin pieniä, ja niiden vuosituotto oli noin 10 000–20 000 kokua. Sotilashallinto määräsi hanit tarjoamaan sotilaita ja aseita niiden koon mukaan: 100 000 kokun hanilta vaadittiin esimerkiksi 170 hevosmiestä, 10 000 kokun hanilta vain 10.


title: Murisijarihmakala

text: Murisijarihmakala ("Trichopsis vittata") on aasialainen kala, jota pidetään myös akvaarioissa.


title: Murisijarihmakala

text:
Murisijarihmakala kasvaa 7 cm pitkäksi. Se on ruskeansävyinen, evissä on pitkät rihmat.
Murisijarihmakala on kotoisin Aasiasta: Thaimaasta, Vietnamista, Sumatralta, Borneolta ja Jaavan saarelta. Kaupoissa myytävät murisijarihmakalat ovat syntyneet vankeudessa.


title: Murisijarihmakala

text: Murisijarihmakaloja pidetään akvaariossa pareittain; koiraat saattavat taistella, jos ne eivät pääse välillä näkösuojaan kasvitiheikköjen taakse.


title: Murisijarihmakala

text: Koiras osaa murista, kun se kosiskelee naarasta. Laji on saanut nimensä tästä äänestä. Koiras rakentaa vaahtopesän pinnalle ja vahtii pesää kudun jälkeen.


title: Murisijarihmakala

text: Murisijarihmakala-akvaariossa vesi on pidettävänä puhtaana ja hiukan happamana. Veden lämpötilan tulee olla 22-28 asteen väillä. Kala syö luonnossa hyönteisiä, akvaariossa hiutaleita ja pakasteruokaa.


title: Han

text: Han voi tarkoittaa seuraavia asioita:


title: Luettelo Ismo Alangon kappaleista

text: Tämä on luettelo Ismo Alangon levyttämistä kappaleista aakkosjärjestyksessä. Mukana ovat sekä Alangon soolokappaleet, että Ismo Alangon radio-, Ismo Alanko Säätiö- ja Ismo Alanko Teholla -yhtyeiden kappaleet.


title: Korurihmakala

text: Korurihmakala ("Trichopsis pumila") on aasialainen kala, jota pidetään myös akvaarioissa. Se muistuttaa paljon lähisukulaistaan murisijarihmakalaa.


title: Korurihmakala

text:
Korurihmakala kasvaa 4 cm pitkäksi. Se on pohjaväriltään vaaleanruskeansävyinen, mutta kimaltelee punaisen, vihreän ja sinisen sävyissä; rintaevissä on pitkät rihmat, selkäevä jatkuu pitkänä viirinä.
Korurihmakala on kotoisin Aasiasta: Thaimaasta, Laosista, Malesiasta ja Indonesiasta. Se elää luonnossa pienissä lammikoissa seisovassa vedessä, joka on usein pintakasvien peitossa.


title: Korurihmakala

text: Korurihmakaloja pidetään akvaariossa pareittain; koiraat saattavat taistella, jos ne eivät pääse välillä näkösuojaan kasvitiheikköjen taakse. Muiden labyrinttikalojen tapaan se käy pinnassa haukkomassa ilmaa. Korurihmakalakoiraat murisevat murisijarihmakalan tavoin osana soidinmenoja ja selvitellessään keskinäistä arvojärjestystään.


title: Korurihmakala

text: Korurihmakala syö luonnossa eläinplanktonia ja pieniä hyönteisiä, akvaariossa hiutaleita ja pakasteruokaa.


title: Musta Joutsen

text: Musta Joutsen on hyvinkääläinen pop- ja rockyhtye, joka on perustettu alkuvuodesta 2006. Yhtye soittaa omien sanojensa mukaan "sävykästä musiikkia, jossa energistä rockia maustetaan herkällä ja tummasävyisellä popilla".


title: Musta Joutsen

text: Musta Joutsen syntyi 2006, kun jo vuosia yhdessä eri yhtyemuodostelmissa soittaneet Toni Loimuneva (kitara), Markus Nieminen (kosketinsoittimet) ja Teemu Skyttä (basso) päättivät kokeilla, löytyisikö internetistä uutta verta yhtyeeseen. Netti-ilmoitukseen vastasivat kitaristi Ertsi Eerola ja laulaja Katriina Wiiala. Wiialan musiikkimenneisyyteen kuuluvat muun muassa yhtyeet Aurora K ja Stratovarius, jossa Katriina ehti olla jonkin aikaa ennen kuin yhtyeen sisäiset erimielisyydet sovittiin. Eerola puolestaan vaikutti muun muassa jo 1980-luvun lopulla toimineessa Mental Penalty -yhtyeessä. Rumpaliksi pestattiin Manu Oikarinen.


title: Musta Joutsen

text: Keikkamyyjä Jouko Karppanen kuuli yhtyeen demoja ja järjesti yhtyeelle näyttökeikan Yön aloitusyhtyeenä. Poko Rekordsin Epe Helenius vakuuttui yhtyeen musiikista ja otti heidät talliinsa. Yhtyeen keikkoja alkoi myydä Jouko Karppanen. Kevään ja kesän 2007 Musta Joutsen työsti esikoisalbumiaan Tampereella Headline-studiolla äänittäjä-tuottaja Jani Viitasen johdolla. Kesäkuussa 2007 julkaistiin yhtyeen ensimmäinen single ”Jossakin on vikaa” ja saman vuoden syyskuussa toinen single ”Nyt kun minua jätetään”, josta tehtiin myös musiikkivideo.


title: Musta Joutsen

text: Levyn äänitysten päätyttyä rumpali Manu Oikarinen ilmoitti lähtevänsä yhtyeestä. Musta Joutsen teki esiintymisiä satunnaisten rumpalien kanssa kunnes uudeksi rumpaliksi valittiin aiemmin Absoluuttinen Nollapiste -yhtyeessä perkussioita ja taustalauluja hoitanut Teemu Eskelinen.


title: Musta Joutsen

text: Mustan Joutsenen samanniminen ensilevy julkaistiin 23.1.2008. Yhtye esiintyi 2008 julkaistulla Popeda-tribuuttilevyllä "Da Da" kappaleella "Punaista ja makeaa".


title: Musta Joutsen

text: Lokakuussa 2008 yhtye aloitti toisen levynsä äänitykset Petrax-studiossa Hollolassa tuottaja Tomi Pietilän kanssa. Nimen "Pakosuunnitelma" saanut levy julkaistiin maaliskuussa 2009. Levyn ensimmäinen single "Kiitos viimeisestä" julkaistiin 25.2.2009.


title: Musta Joutsen

text: Vuodenvaihteessa 2010–2011 yhtye koki jälleen kokoonpanomuutoksen, kun Teemu Skyttä ja Markus Nieminen jäivät pois yhtyeestä. Tilalle tuli Mika Latvala, jonka kanssa yhtye alkoi työstää materiaalia seuraavalle albumilleen.


title: Musta Joutsen

text: Turenki Records julkaisi yhtyeen kolmannen albumin "Vieraat lähtee" digitaalisessa muodossa 24.12.2012. Tämän jälkeen bändi on viettänyt hiljaiseloa Toni Loimunevan keskittyessä soolouraansa. Loimunevan ensimmäinen sooloalbumi "Peiliinkatsojat" näki päivänvalon tammikuussa 2015.


title: John Garfield

text: John Garfield oik. Jacob Julius Garfinkle (4. maaliskuuta 1913 New York – 21. toukokuuta 1952 New York) oli yhdysvaltalainen näyttelijä.


title: John Garfield

text: Garfield syntyi amerikanjuutalaiseen perheeseen. Hän tuli tunnetuksi metodinäyttelijänä Marlon Brandon, James Deanin ja Montgomery Cliftin tavoin. Garfield aloitti elokuvauransa 1930-luvun loppupuolella. Hänen uransa tunnetuimpia elokuvia ovat muun muassa "Kohtalon tuomio" ("The Postman Always Rings Twice", 1946) ja "Hiljainen sopimus" ("Gentleman’s Agreement", 1947). 1950-luvun vaihteessa John Garfield joutui Hollywoodin mustalle listalle kommunistiksi epäiltynä. Tämä johtui siitä, että Garfieldin Roberta-vaimo oli kommunistisen puolueen jäsen. Ei ole kuitenkaan todisteita siitä, että Garfield itse olisi ollut kommunisti. Garfield on saanut elokuvaurastaan tähden Hollywood Walk of Famelle.


title: John Garfield

text: John ja Roberta menivät naimisiin vuonna 1935 ja avioliitto kesti Johnin kuolemaan asti. Pariskunnalla oli kolme lasta, joista esikoinen kuoli jo lapsena allergiaan. John kuoli pitkäaikaisiin sydänongelmiin vain 39-vuotiaana. Stressi Hollywoodin mustalle listalle joutumisesta huononsi luultavasti Johnin tilaa.


title: Britannian ja Japanin liitto

text: Britannian ja Japanin liitto (, ) solmittiin Lontoossa 30. tammikuuta 1902. Allekirjoittajat olivat Henry Petty-Fitzmaurice (Britannian ulkoministeri) ja Hayashi Tadasu (Japanin ministeri Lontoossa). Sopimus oli diplomaattinen merkkitapaus, joka päätti Britannian niin sanotun loistavan eristäytymisen ("splendid isolation") politiikan. Liitto uusittiin ja sitä laajennettiin kaksi kertaa, vuosina 1905 ja 1911, ennen sen taantumista vuonna 1921. Se päätettiin virallisesti vuonna 1923.


title: Britannian ja Japanin liitto

text: Britannian ja Japanin välistä liittoa oltiin kaavailtu vuodesta 1895, kun Britannia kieltäytyi liittymästä Ranskan, Saksan ja Venäjän kolmoisinterventioon Japania vastaan. Yksittäinen tapaus ei ollut liittosopimukselle riittävä perusta, mutta sitä vahvisti Britannian Japanille antama tuki maan nykyaikaistumisessa ja maiden yhteinen yritys kukistaa boksarikapina. Liiton sai lopulta todella käyntiin yhteinen halu vastustaa Venäjän laajentumista. Neuvottelut alkoivat, kun Venäjä alkoi siirtyä Kiinaan, mutta molemmilla mailla oli varauksensa niiden suhteen. Britit eivät halunneet hylätä loistavan eristäytymisen politiikkaansa, pelkäsivät Venäjän suututtamista eivätkä halunneet noudattaa sopimusta, jos Japani hyökkäisi Yhdysvaltoihin. Japanin hallituksessa oli ryhmittymiä, jotka toivoivat vielä kompromissia Venäjän kanssa, mukaan lukien neljä kautta pääministerinä toiminut Itō Hirobumi. Lisäksi Britannia ei halunnut suojella Japanin etuja Koreassa eivätkä japanilaiset halunneet tukea brittejä Intiassa.


title: Britannian ja Japanin liitto

text: Hayashi ja Petty-Fitzmaurice aloittivat neuvottelut heinäkuussa 1901, mutta Koreaa ja Intiaa koskevat kiistat viivyttivät niitä marraskuuhun. Silloin Itō Hirobumi pyysi taukoa neuvotteluihin, jotta Venäjän kanssa voitaisiin yrittää hieroa sovintoa. Tämä ei kuitenkaan onnistunut, joten neuvottelut saatettiin loppuun vuonna 1902. Sopimuksessa oli kaksi ratkaisevaa keskinäistä puolustusta koskevaa artiklaa: ensimmäisessä osapuolet lupasivat säilyttää puolueettomuutensa, jos toinen niistä joutuisi sotaan, ja toisessa luvattiin tukea, jos toinen osapuoli joutuisi sotaan kahden tai useamman vallan kanssa. Sopimus siten tunnusti Japanin intressit Koreassa, ilman että Britannian täytyisi osallistua mahdolliseen Japanin ja Venäjän väliseen konfliktiin. Vaikka sopimuksessa käytettiin huolellista kieltä, osapuolet ymmärsivät sen eri tavoin. Britit näkivät sen varoituksena Venäjälle, Japanissa se taas herätti ylpeyttä: nyt jopa maltilliset eivät enää hyväksyneet kompromissiratkaisuja Korean suhteen. Ääriainekset näkivät sen kutsuna laajentumiselle.


title: XIII (elokuva)

text: XIII on samannimiseen sarjakuvaan pohjautuva yhdysvaltalainen minisarja vuodelta 2008. Elokuvan ohjaaja on Duane Clark, ja pääosissa esiintyvät Stephen Dorff sekä Val Kilmer. Elokuvan kuvauspaikka on Hamilton Ontariossa Kanadassa.


title: Shauna Grant

text: Colleen Marie Applegate, taiteilijanimeltään Shauna Grant (30. toukokuuta 1963 – 21. maaliskuuta 1984) oli yhdysvaltalainen pornonäyttelijä. Hän syntyi Kaliforniassa, mutta muutti perheineen Minnesotaan vuonna 1973.


title: Shauna Grant

text: Cheerleadertaustainen Grant valmistui high schoolista Farmingtonissa vuonna 1981. Hän kärsi jo tuolloin vaikeista mielenterveysongelmista ja teki itsemurhayrityksen yliannostuksella. Hän muutti keväällä 1982 poikaystävänsä kanssa Los Angelesiin, missä hän ajautui pornobisnekseen.


title: Shauna Grant

text: Grantille kehittyi lisäriesaksi kokaiiniriippuvuus. Hän ehti kuitenkin esiintyä kymmenissä pornoelokuvissa ennen kuin elämä päättyi itsemurhaan 20-vuotiaana. Näyttelijä kelpuutettiin XRCO Hall of Fameen vuonna 1998.


title: Shauna Grant

text: Grantin ura ja traaginen elämä ovat poikineet televisioelokuvan ja useita lauluja; jälkimmäisten joukossa on Klaus Flouriden ”Dancing with Shauna Grant”.


Yksityiselämää loukkaava tiedon levittäminen on Suomen rikoslaissa rangaistavaksi säädetty teko, josta voi seurata sakkoa tai enintään kaksi vuotta vankeutta. Yksityiselämää loukkaavaan tiedon levittämiseen syyllistyy levittämällä sellaisia toisen yksityiselämään kuuluvia tietoja, joiden leviäminen voi aiheuttaa kärsimystä sille, jota tieto koskee. Yksityiselämää loukkaava tiedon levittäminen on sisältörikos, jossa rikos tehdään saattamalla tietoa julkisuuteen. Tällaisten tekojen säätämisellä rangaistavaksi halutaan suojella yksityiselämän suojaa, joka on turvattu perustuslain 10 §:ssä. Rikos eroaa kunnianloukkauksesta siten, että siinä on kysymys oikeellisen tiedon levittämisestä, kun taas kunnianloukkauksessa on ensisijaisesti kyse valheellisen tiedon levittämisestä. Politiikassa, elinkeinoelämässä tai julkisessa virassa toimivan henkilön yksityiselämästä saa kuitenkin ilman lupaa levittää myös sellaisia tietoja, jotka voivat aiheuttaa tietojen kohteelle kärsimystä. Tiedon levittämisen on tällöin oltava tarpeen jonkin yhteiskunnallisesti merkittävän asian käsittelyssä ja sen pitää liittyä tällaisen henkilön tehtävien suorittamisen arviointiin.


title: Yksityiselämää loukkaava tiedon levittäminen

text: Rikoksesta käytetään usein virheellistä nimitystä "yksityiselämää loukkaavan tiedon levittäminen". Nimitys on virheellinen, koska tekoon ei syyllisty levittämällä "loukkaavaa tietoa" vaan levittämällä tietoa "yksityiselämää loukkaavalla tavalla". Virheellinen kirjoitusasu on päätynyt jopa hovioikeuden päätöksiin. Käytännössä muun kuin suoranaisesti yksityiselämään liittyvän tiedon levittämisestä syyttäminen voisi tämän lain perusteella tulla kyseeseen vain poikkeustapauksissa. Tällainen tilanne saattaisi olla esimerkiksi se, että joku "tarkoituksellisesti" levittäisi muuta tietoa sellaisessa asiayhteydessä, että siitä ilmeisen perustellusti olisi pääteltävissä tai muuten ymmärrettävissä toisen henkilön yksityiselämän suojan piiriin kuuluva seikka.


text: Yksityiselämää loukkaava tiedon levittäminen on asianomistajarikos. Valtakunnansyyttäjä voi kuitenkin määrätä syytteen nostettavaksi, jos rikos on tapahtunut joukkotiedotusvälinettä käyttäen ja erittäin tärkeä yleinen etu vaatii syytteen nostamista.


text: Säännös tuli ensimmäisen kerran rikoslakiin vuonna 1974 (laki 908/1974) ja sille annettiin kutsumanimeksi Lex Hymy, koska säännöstä perusteltiin Hymy-lehden sopimattomaksi katsotulla kirjoittelulla. Lex Hymy tarkoittaa rikoslain silloiseen 27. lukuun lisättyä pykälää 3 a "yksityiselämän loukkaamisesta", ja säännös tuli voimaan 1. tammikuuta 1975.


text: Yksityiselämää loukkaava tiedon levittäminen on säädetty rangaistavaksi rikoslain 24 luvun 8 §:ssä. Lainkohta kuuluu seuraavasti:


text: Teon tunnusmerkistön täyttymisessä ei ole olennaista asianomistajan henkilökohtainen kokemus kärsimyksestä tai halveksunnasta. Lain valmisteluasiakirjojen mukaan rikoksen tunnusmerkistö täyttyy, kun teon "yleisesti ajatellaan aiheuttavan kärsimystä suurelle osalle sellaisista ihmisistä, joihin se kohdistuu".


text: Yksityiselämää loukkaava tiedon levittäminen on laitonta vain, jos teko on tahallinen. Tuottamuksellisesta teosta ei rangaista.


text: Rikoslain 24:8 § suhteen tahallisuuden tulee ulottua siihen, että


text: Lisäksi teon on oltava tahallinen oikeudettoman levityksen suhteen. Tietoa on pitänyt levittää ilman kohteen nimenomaista tai hiljaista suostumusta.


text: Yksityiselämää loukkaavasta tiedon levittämisestä tuomittiin Suomessa vuosina 2003–2006 yhteensä 28 kertaa. Tuomio on yleensä sakkoja.


text: Tapauksessa KKO 2001:96 oli kysymys lehdessä julkaistusta artikkelista, jossa kerrottiin pienehkössä siivousalan yrityksessä toimineeseen henkilöön kohdistuneista petosepäilyistä. Epäillyn kuva ja henkilöllisyys tulivat ilmi artikkelista. Korkein oikeus katsoi, että henkilö ei toiminut sellaisessa asemassa, että häntä koskevan rikosepäilyn yhteydessä olisi voitu julkaista tällaisia tietoja. Jutun kirjoittanut toimittaja, lehden päätoimittaja ja lehti määrättiin maksamaan uhrille yhteensä 20 000 markan korvaukset henkisistä kärsimyksistä.


text: Euroopan ihmisoikeustuomioistuin (EIT) katsoi 10. helmikuuta 2009 Suomen valtion syyllistyneen asiassa Euroopan ihmisoikeussopimuksen rikkomiseen ("Eerikäinen and others v. Finland"). EIT:n mukaan artikkelista vastuullisten toimittajien sananvapauden rajoittaminen ei tässä tapauksessa ollut tarpeellista demokraattisessa yhteiskunnassa. EIT argumentoi, että petosepäilyssä oli kyse yhteiskunnallisesti merkittävästä asiasta, koska petosepäilyt kohdistuivat julkisiin varoihin. EIT painotti, että lehtiartikkelissa julkaistut tiedot oli otettu syyttäjän laatimista julkisista asiakirjoista. Artikkelissa oli myös käytetty kuvaa ja tekstiä vuosia aiemmin julkaistusta artikkelista, josta selvisi epäillyn henkilöllisyys. EIT:n mukaan korkeimman oikeuden olisi pitänyt ottaa paremmin huomioon, että aiempi artikkeli oli julkaistu siinä esiintyneen henkilön suostumuksella. Tuomioistuimilla ei ollut oikeutta arvioida tiedotusvälineen käyttämiä journalistisia keinoja eli vanhan artikkelin osan "uudelleenjulkaisua" rikosepäilystä kertovan artikkelin yhteydessä. EIT määräsi Suomen valtion maksamaan toimittajille yhteensä 23 979 euroa korvauksia ja oikeudenkäyntikuluja.


text: Tapaus KKO 2005:82 koski lehtiartikkelia, jossa kerrottiin presidentinvaaliehdokkaan keskeisenä kampanja-avustajana toimineen henkilön avioliiton ulkopuolisesta suhteesta erään TV-toimittajan entiseen puolisoon. Korkein oikeus vetosi Euroopan ihmisoikeustuomioistuimen ratkaisuihin, joissa oli painotettu sitä, onko kysymys ollut yleisen yhteiskunnallisen keskustelun kannalta olennaisesta tiedon julkistamisesta vai tietyn lukijakunnan uteliaisuuden tyydyttämisestä. Oikeuden mukaan asianomistajan asema presidentinvaaliehdokkaan kampanja-avustajana ei oikeuttanut tiedon julkistamiseen, eikä julkistamisella ollut yhteiskunnallista merkitystä. Artikkelin laatinut toimittaja ja lehden uutispäätoimittaja tuomittiin 10 päiväsakkoon ja maksamaan yhdessä työnantajansa Sanoma Osakeyhtiön kanssa uhrille noin 5 000 euroa korvauksia henkisistä kärsimyksistä. Samaan tulokseen olivat päätyneet myös käräjäoikeus ja hovioikeus. Korkein oikeus muutti kuitenkin tuomiota siten, että se hylkäsi artikkelin julkaisseen lehden vastaavaa päätoimittajaa vastaan nostetun syytteen painovapauden tuottamuksellisesta väärinkäyttämisestä. Oikeusneuvos Lauri Lehtimaja oli asiassa eri mieltä, ja olisi hylännyt kaikki syytteet. Hän katsoi asianomistajan olleen kampanja-avustajana poliittisessa asemassa.


text: Tapauksessa HelHO:2005:13 oli kyse 10.3.2001 esitetystä TV-ohjelmasta. Syyttäjän mukaan ohjelmassa annettiin sellainen vaikutelma, että ohjelmassa esiintyneen koululaisten iltapäivätoimintaa järjestävän monitoimikeskuksen asiakkaat olisivat "työttömien, pubissa oleskelevien vanhempien lapsia" ja tämän vuoksi "henkisesti jälkeenjääneitä". Syyttäjän mielestä ohjelmassa esitetyt yksityiselämään liittyvät vihjaukset henkilöityivät taustakuvituksessa esiintyneeseen 9-vuotiaaseen lapseen ja tämän perheeseen tavalla, joka oli omiaan aiheuttamaan heille kärsimystä. Helsingin käräjäoikeus hylkäsi syytteet ja korvausvaatimukset sillä perusteella, että kyse oli taustakuvituksesta, jossa ei mainittu lapsen tai hänen perheensä nimiä, eivätkä he muutoinkaan olleet ohjelman kohteena. Käräjäoikeuden mielestä teko ei ollut tahallinen, sillä toimittajan tarkoituksena ei ollut loukata ketään. Helsingin hovioikeus niin ikään hylkäsi syytteet. Hovioikeus katsoi, että kuvaaminen oli tapahtunut julkisella paikalla ja siinä oli ollut kyse merkittävän yhteiskunnallisen asian käsittelystä. Hovioikeus vetosi korkeimman oikeuden ennakkopäätökseen, jonka mukaan taustakuvituksella tai yksittäisellä otoksella ei voida ilman erityistä syytä katsoa olevan suoranaista yhteyttä aiheeseen. Hovioikeuden mukaan oli mahdollista, että perhe on kokenut yksityiselämäänsä loukatun. Objektiivisesti arvioiden tämä ei kuitenkaan ollut teosta yleisesti odotettavissa oleva seuraus.


text: Pääministeri Matti Vanhasen rikosilmoituksen johdosta nostettiin syyte Susan Ruususen kirjasta Pääministerin morsian. Syytteeseen joutuivat Ruusunen ja kirjan kustantaja. Heitä syytettiin Vanhasen yksityiselämää koskevien tietojen levittämisestä. Kirjassa kuvattiin Vanhasen ja Ruususen seurustelua. Käräjäoikeudessa syytteet hylättiin.


text: Helsingin käräjäoikeus perusteli äänin 2–2 syntynyttä ratkaisuaan muun muassa siten, että Matti Vanhanen oli itse tuonut yksityiselämäänsä koskevia asioita julkisuuteen. Oikeuden mielestä Ruususella oli oikeus kirjoittaa omasta elämästään, vaikka tulisi samalla kertoneeksi myös Vanhasen elämästä.


text: Vanhasen valituksen jälkeen Helsingin hovioikeus päätyi päinvastaiseen ratkaisuun ja tuomitsi Ruususen ja kustantajan sakkoihin yksityiselämää loukkaavasta tiedon levittämisestä. Ruusunen tuomittiin 20 päiväsakkoon ja kustantaja 60 päiväsakkoon. Kustantaja määrättiin lisäksi maksamaan pääministeri Vanhaselle 1 000 euroa vahingonkorvausta ja tämän oikeudenkäyntikulut. Kustantaja ja Ruusunen määrättiin menettämään rikoshyötynä yhteensä 8 530 euroa. Hovioikeus katsoi, että kirjan sisältämät tiedot ja vihjaukset Vanhasen yksityiselämästä olivat omiaan aiheuttamaan tälle vahinkoa ja kärsimystä. Hovioikeuden mielestä julkaiseminen ei ollut tarpeellista yhteiskunnallisesti merkittävän asian käsittelemiseksi. Sekä syyttäjä että vastaajat hakivat korkeimmalta oikeudelta valituslupaa asiassa. Korkein oikeus ilmoitti 11. kesäkuuta 2009 myöntäneensä valitusluvan. Korkein oikeus piti hovioikeuden tuomion pääosin voimassa, mutta hylkäsi syyttäjän vaatimuksen rikoksen kautta saadun hyödyn menettämisestä valtiolle, koska "Pääministerin morsian" -kirjan menekki oli jäänyt vähäiseksi.


text: Tapauksessa nainen oli julkaissut Facebook-sivullaan kuvan, jossa näkyi osa pankin ilmoituksesta hänen ystävättärensä lainan maksun viivästymisestä sekä tämän nimi. Käräjäoikeudessa kuvan sivulleen ladannut nainen vaati, että syyte ja korvausvaatimukset jätetään tutkimatta perustellen tätä vaatimustaan sillä, että Facebook-palvelin sijaitsi Yhdysvalloissa. Toissijaisesti hän kiisti syytteen väittäen, että teko ei ollut tahallinen. Käräjäoikeuden mukaan kuvan ottaminen ja sen julkaiseminen osoittivat tahallisuutta, ja teko oli omiaan aiheuttamaan naisen ystävättärelle kärsimystä. Oikeus tuomitsi naisen yksityiselämää loukkaavasta tiedon levittämisestä kymmeneen päiväsakkoon sekä määräsi hänet maksamaan ystävättärelle 300 euroa korvauksena kärsimyksestä. Kouvolan hovioikeus ei muuttanut tuomiota.


title: Irrationaalisuus

text: Irrationaalisuus viittaa asiaan, joka on käsittämätön, järjenvastainen, ylijärjellinen. Käsitteen vastakohtana on rationaalisuus.


title: Klaus Flouride

text: Geoffrey Lyall, taiteilijanimeltään Klaus Flouride (s. 1949), on yhdysvaltalainen punkmuusikko.


title: Klaus Flouride

text: Flouride tuli tunnetuksi Dead Kennedysin basistina, jona hän toimi jo alkuperäisessä kokoonpanossa vuosina 1978–1986. Hän palasi yhtyeeseen, kun se perustettiin uudelleen vuonna 2001.


title: Klaus Flouride

text: Flouridella oli myös vähemmän tunnettu sooloura 1980–1990-luvuilla.


title: Leslie Bricusse

text: Leslie Bricusse (s. 29. tammikuuta 1931) on brittiläinen säveltäjä ja sanoittaja, jonka tekemiä lauluja sisältyy useisiin tunnettuihin musikaaleihin ja elokuviin. Hän teki yhteistyötä muiden muassa Anthony Newleyn kanssa. Bricusse voitti Grammyn, kaksi Oscaria ja kahdeksan Ivor Novello -palkintoa. Hänet valittin Songwriters Hall of Fameen vuonna 1989.


title: Leslie Bricusse

text: Lontoossa syntynyt Bricusse opiskeli Cambridgen yliopistossa ja sävelsi opiskeluaikanaan musikaalinäytelmät "Out of the Blue" ja "Lady at the Wheel". Molemmat esitettiin West Endissä ja Bricusse huolehti säveltämisen lisäksi myös ohjaamisesta ja pääosan esittämisestä. Vuonna 1954 hän voitti ensimmäisen Ivor Novello -palkintonsa "Charley Moon" -elokuvaan kirjoitetulla kappaleella ”Out of Town”. 1960-luvulla hän kirjoitti Anthony Newleyn kanssa menestyneet musikaalit "Stop the World, I Want to Get Off" (1961) ja "The Roar of the Greasepaint – The Smell of the Crowd" (1964).


title: Leslie Bricusse

text: Bricussen elokuvamusiikkituotantoon kuuluvat muun muassa "Tohtori Dolittle" (1967), "Hyvästi, Mr. Chips" (1969), "Saiturin joulu" (1970), "Jali ja suklaatehdas" (1971) ja "Victor/Victoria" (1982). Hän sanoitti John Barryn säveltämät tunnuskappaleet James Bond -elokuviin "007 ja Kultasormi" (1964) ja "Elät vain kahdesti" (1967). Kaksi Oscar-palkintoaan hän voitti "Tohtori Dolittle" -elokuvan kappaleesta ”Talk to the Animals” ja "Victor/Victoria"-elokuvan musiikkiraidasta.


title: Leslie Bricusse

text: 1990-luvulla Bricusse on tuottanut Yhdysvalloissa muun muassa Broadway-musikaalit "Victor/Victoria" ja "Jekyll & Hyde".


title: Nathan Davis

text: Nathan Davis (22. toukokuuta 1917 – 15. lokakuuta 2008) oli yhdysvaltalainen näyttelijä.


title: Nathan Davis

text: Davis syntyi Chicagossa Romaniasta muuttaneen räätälin perheeseen. Hän osallistui toiseen maailmansotaan länsirintamalla ja näytteli teatterissa sekä radion saippuaoopperoissa jo nuorena, mutta työmahdollisuuksien heikennyttyä hän otti vastaan työn apteekkitavaran tukkuliikkeessä. Davis esiintyi edelleen teatterissa silloin tällöin, mutta palasi näyttelemisen pariin toden teolla vasta vuonna 1976, lähes 60-vuotiaana, saatuaan potkut töistään. Seuraavien 30 vuoden aikana hän esiintyi monissa rooleissa niin teatterissa, televisiossa kuin elokuvissakin.


title: Nathan Davis

text: Davis avioitui vuonna 1941 Metta Talmyn kanssa ja heille syntyi kolme lasta: Jo Ellen, Andrew ja Richard. Andrew Davisistä kasvoi elokuvaohjaaja, joka roolitti isänsä muun muassa elokuviinsa "Stony Island" (1978), "Vaikenemisen laki" (1985) ja "Paahde" (2003).


title: Nathan Davis

text: Davis kuoli Chicagossa 91-vuotiaana 2008. Hän sairasti muun muassa keuhkoahtaumatautia ja Parkinsonin tautia.


title: Never Say Goodbye

text: Never Say Goodbye on rockbändi Bon Jovin levyttämä kappale, joka julkaistiin 1986. Se on neljäs single yhtyeen "Slippery When Wet" -albumilta. Kappaleen ovat kirjoittaneet Jon Bon Jovi ja Richie Sambora.


title: Never Say Goodbye

text: "Never Say Goodbye" on balladi-tyyppinen rakkauslaulu. Kappaleessa on hidas tempo kontrastina albumin muihin kappaleisiin, jotka ovat nopeampia ja hard rock -tyylisiä. Kappale kuvailee kahden rakastuneen nuoren suhdetta ja halua pysyä yhdessä.


title: Musta Joutsen (albumi)

text: Musta Joutsen on hyvinkääläisen Musta Joutsen -yhtyeen esikoisalbumi, joka ilmestyi 23. tammikuuta 2008 Poko Rekordsin kustantamana. Jani Viitanen äänitti albumin Tampereella Headline-studiolla keväällä ja kesällä 2007.


title: Musta Joutsen (albumi)

text: Kaikki säv. ja san. Toni Loimuneva sekä sov. Musta Joutsen, ellei toisin mainittu.


title: Uriel

text: Uriel on yksi merkittävimmistä Raamatun ulkopuolisista enkelihahmoista, Urielia pidetään yhtenä seitsemästä arkkienkelistä, näin ajatteli muun muassa Dionysios Areiopagita. Uriel tarkoittaa "Jumalan tuli" tai "Jumala on minun valoni". Uriel esiintyy apokryfisessa kirjallisuudessa, esimerkiksi toisessa Esran kirjassa sekä ensimmäisessä Henokin kirjassa, jossa Uriel yhdessä Gabrielin ja Mikaelin kanssa mainitaan pyhiksi enkeleiksi. Vanhassa kirkkotaiteessa Uriel kuvataan usein miekka kädessään.


title: Dwight H. Little

text: Dwight H. Little (s. 13. tammikuuta 1956) on yhdysvaltalainen televisio- ja elokuvaohjaaja.


title: Dwight H. Little

text: Little on kotoisin Clevelandista, Ohiosta. Hän on opiskellut Etelä-Kalifornian yliopiston elokuvakoulussa. Hänen ensimmäinen isompi elokuvansa oli vuonna 1988 ensi-iltansa saanut "Halloween 4". Muita hänen elokuviaan ovat esimerkiksi "Oopperan kummitus" (1989), "Kuoleman merkki" (1990), "Murha Valkoisessa talossa" (1997) ja "Tekken" (2009). Television puolella Little on ohjannut jaksoja muun muassa televisiosarjoihin "Castle", "Pako", "Bones" ja "24".


title: Wanted Dead or Alive (kappale)

text: Wanted Dead or Alive on rock-yhtye Bon Jovin kappale. Kappale on yksi Slippery When Wet -albumin hiteistä. Wanted Dead or Alive, samoin kuin muut levyn kappaleet on levytetty vuonna 1986. Kappale on yksi Bon Jovin tunnetuimmista kappaleista.


title: Wanted Dead or Alive (kappale)

text: Kappale on soinut myös suomalaisen Yle TV2:n Silminnäkijä-ohjelman tunnusmusiikissa, kuten myös Vaarallisilla vesillä-sarjan tunnusmusiikkina.


title: Messinkibarbi

text: Messinkibarbi ("Puntius semifasciolatus") on särkikalojen heimoon kuuluva pieni oranssinsävyinen kala, jota pidetään myös akvaariokalana. Se on kotoisin Kiinasta Punaisenjoen vesistöstä. Keltabarbi on messinkibarbista jalostettu muoto "Barbus semifasciolatus" "schuberti".


title: Messinkibarbi

text: Messinkibarbi kasvaa noin 7 senttimetrin mittaiseksi. Se on epätasaisesti oranssin ja punaisen sävyinen, kyljissä on mustaa hohtoa.


title: Messinkibarbi

text: Kala elää veden keskisyvyydellä. Se on usein aggressiivinen lajitovereitaan kohtaan. Siksi niitä suositellaan pidettäväksi vähintään viiden yksilön parvissa, joissa kiusaaminen jakaantuu tasaisesti.


title: Jossakin on vikaa

text: Jossakin on vikaa on hyvinkääläisen Musta Joutsen -yhtyeen ensimmäinen single. Sen julkaisi Poko Rekords 13. kesäkuuta 2007. Kappale on myös yhtyeen Musta Joutsen -esikoisalbumilla.


title: Anthony Newley

text: Anthony George Newley (24. syyskuuta 1931 – 14. huhtikuuta 1999) oli brittiläinen näyttelijä ja laulaja-lauluntekijä. Hän esiintyi varhaisella urallaan muiden muassa elokuvissa "Vice Versa" (1948) ja "Oliver Twist" (1948).


title: Anthony Newley

text: Myös muusikonura lähti käyntiin lupaavasti: Newley nousi vuonna 1960 listaykköseksi hiteillään "Why?" ja "Do You Mind?". Vuonna 1963 hän voitti Grammy-palkinnon kappaleellaan "What Kind of Fool Am I". Myöhemmin Newley työskenteli musikaali- ja elokuvasäveltäjänä; hän oli vuoden 1972 Oscar-ehdokas.


title: Anthony Newley

text: Newleyn toisena vaimona oli vuosina 1963–1970 näyttelijä Joan Collins. Hän pääsi Songwriters Hall of Fameen vuonna 1989 ja kuoli munuaissyöpään huhtikuussa 1999 ollessaan 67 vuoden ikäinen.


title: Harlekiininuoliainen

text: Harlekiininuoliainen ("Botia kubotai") on piikkinuoliaisiin kuuluva kalalaji.


title: Harlekiininuoliainen

text: Se elää Myanmarissa Burman rajaseudulla Ataran-joen vesistössä (toisten tietojen mukaan Salween-joen vesistössä). Sitä pidetään myös akvaarioissa sukulaistensa tiikerinuoliaisen ja verkkonuoliaisen tapaan.


title: Harlekiininuoliainen

text:
Harlekiininuoliainen jää yleensä noin 13-senttiseksi.
Sen vartalo on kullanväristen, mustien ja harmaiden kuvioiden peitossa. Kuviot muuttuvat kalan kasvaessa.


title: Merienkeli

text: Merienkeli ("Squatina squatina") on eurooppalainen hailaji, joka ulkonäöltään kuitenkin muistuttaa lähinnä rauskuja.


title: Merienkeli

text:
Merienkeli voi kasvaa jopa 1,8 metrin pituiseksi. Kala on päältä tumman ruskea, alta vaalea. Selkälinjassa on piikkien rivi. Pää on silmien välistä selvästi lommolla.
Merienkeli on pohjakala, joka makaa osittain pehmeään pohjaan kaivautuneena, vain silmät näkyvillä.
Merienkelin ravinto koostuu pääosin luukaloista, myös rauskuista, äyriäisistä ja nilviäisistä. Lisääntyminen on ovovivipaarista; naaras synnyttää kerralla 9–20 munasta kehittynyttä poikasta.
Merienkelin alkuperäinen levinneisyys Atlantissa ulottuu Etelä-Skandinaviasta Marokkoon ja Kanariansaarille ja kattaa myös Välimeren ja Mustanmeren. Laji elää mannerjalustan vesissä viiden metrin syvyydestä ainakin 150 metriin asti.


title: Merienkeli

text: Merienkeli oli aiemmin yleinen petokala laajoilla alueilla Euroopassa. Se on kuitenkin jyrkästi vähentynyt 50 viime vuoden aikana. Merienkelit joutuvat helposti pohjatroolien sivusaaliiksi. Niitä on käytetty ihmisravintona esimerkiksi Englannissa. Laji katsotaan nykyään hävinneeksi Pohjanmerestä ja osista Välimerta ja se luokitellaan äärimmäisen uhanalaiseksi.


title: Nahabino

text:
Nahabino (Наха́бино) on kaupunkityyppinen taajama Krasnogorskin piirissä Moskovan alueella. Asemansa Nahabino sai 1942. Siellä asui vuonna 2010 yhteensä 36 456 henkeä eli paikkakunta oli Moskovan alueen suurin kaupunkimainen taajama. Koko Nahabino kaupunkikunnassa asui 37 213 henkeä. Alueella on peltoja ja kosteita kangasmetsiä, missä kasvaa mäntyjä ja koivuja.
Nahabino sijaitsee Volokolamskin valtatien varrella 34 kilometrin päässä Moskovasta länteen. Tämä on osa Venäjän Moskovasta lähtevää valtatietä M8. Moskovan metron Nahabinoa lähin asema on Tušinskaja.


title: Nahabino

text: Vuoden 2005 hallinnollisessa uudistuksessa muodostettiin Nahabinon rinnalle hallinnolliset taajamakylät, Željabino (Желябино), Kozino (Козино) ja Nefeldjevo (Нефедьево), joiden pinta-ala yhteensä on 55,71 neliökilometriä. 4. syyskuuta 2005 järjestettiin ensimmäiset vaalit, joissa valittiin hallinnon johtajaksi Aleksandr Afanasevitš (Александр Афанасьевич) sekä paikallishallinnon valtuusto.


title: Nahabino

text: Alue kehittyy voimakkaasti taajamana ja sinne rakennetaan uusia asuinkerrostaloja, myös puisia pientaloja. Seutu on venäläisittäin rauhallista, ja siellä on jo Neuvostoliiton aikana ollut virkistykseen liittyviä toimintoja samoin kuin myös rautateiden ja puolustushallinnon tiloja.


title: Nahabino

text: Volokolamskin valtatien pohjoispuolella Željabinon (Желябино) itäpuolella sijaitsee Venäjän federaation ulkoasiainministeriön diplomaattikunnan palveluhallinnon rakennusosaston rakennuttama Le Méridien Moscow Country Club, Venäjän ensimmäinen virallinen, kansainväliset vaatimukset täyttävä golf-kenttä, jonka eteläpuolella on Honkarakenteen loistohirsitaloalue.


title: Nahabino

text: Volokolamskin valtatien pohjoispuolella Nahabinon keskustan lähellä on 1948 perustettu hallintoalan opisto, joka 1990-luvulla alkoi järjestämään myös ympäristöalan kursseja. Opiston majoitustiloja tarjotaan Moskovan alueen virkistyskäyttöön.


title: Nahabino

text: Volokolamskin valtatien eteläpuolella sijaitsevat rautatievarikko, rautatieasema sekä puolustushallinnon tehtaat ja alueet.


title: Nahabino

text: Historiassa Nahabinosta kylänä on mainintoja vuodelta 1482, jolloin se kuului pajarille. Kylä myytiin 1534 luostarille.


title: Nahabino

text: Vuonna 1933 Nahabinossa laukaistiin ensimmäisiä neuvostoliittolaisia raketteja - GIRD-9 ja GIRD-X. 1930-luvun lopulla Nahabinossa kuvattiin kuuluisa Arkadi Gaidarin teokseen perustuva elokuva "Timur i ego komanda", joka valmistui esitettäväksi vuonna 1940. Elokuvassa näyttelivät Timurin ryhmän venäläiset pioneerinuoret. 2000-luvulla Nahabinossa kuvattiin televisiosarja "Soldaty".


title: Nahabino

text: Nahabinossa on huonekalutuotantoa, rautatievarikko, Venäjän federaation puolustusministeriön 15. tieteellis-tekninen keskusinsituutti, pioneerijoukkojen 542. tehdas ja 175. puunjalostusyhtymä, leikkikalutehdas.


title: Ystäväni Tiikeri & Nalle Puh

text: Ystäväni Tiikeri & Nalle Puh () on yhdysvaltalainen tietokoneanimaatiosarja, joka perustuu A. A. Milnen luomaan Nalle Puhiin. Sarjan tuotti Walt Disney Television Animation ja sitä esitettiin ensi kerran Yhdysvalloissa toukokuussa 2007. Sarjassa esiintyvät Nalle Puhista tutut hahmot lukuun ottamatta Pöllöä ja Myyrää. Mukana seikkailee nyt kuusivuotias tyttö Emmi ja hänen pieni koiranpentunsa Pilkku. Risto Reipas sen sijaan oli esiintynyt silloin tällöin ja leikkinyt pikkupojasta asti leluillaan, mutta ei enää. Niin kävi Pöllön ja Myyrän. Risto on nyt jo tietenkin teini-ikäinen poika ja lähtenyt yläkouluihin tai lukioon. Sen tilalle tuli Emmi ja kaikki lelut tuotiin hänelle takaisin.


title: Ystäväni Tiikeri & Nalle Puh

text: Suomessa sarjaa esitetään Yle TV2:lla ja Playhouse Disneyllä. Sarjasta on tehty myös elokuva Ystäväni Tiikeri & Nalle Puh: Supernuuskijat pelastavat joulun.


title: Ystäväni Tiikeri & Nalle Puh

text:
Pikkutyttö nimeltä Emmi ja hänen koiransa toimivat supernuuskijoina yhdessä Tiikerin ja Nalle Puhin kanssa. He syöksyvät aina paikalle tutkimaan mysteereitä, kun joku hälyttää sireenillä. He usein miettivät kovasti ratkaistaakseen ongelman, jonka ratkaisu usein osoittautuu olevan aivan jotain odottamatonta.
Sarjan alkuperäiset äänet.


title: Dana Wynter

text: Dana Wynter (8. kesäkuuta 1931 – 5. toukokuuta 2011) oli näyttelijä, joka aloitti pitkän kansainvälisen uransa 1950-luvulla. Hän syntyi Berliinissä, Saksassa, mutta varttui suurimmaksi osaksi Englannissa; teini-ikäisenä hän vaihtoi maanosaakin ja aloitti lääketieteelliset opintonsa Rhodesin yliopistossa Etelä-Afrikassa.


title: Dana Wynter

text: Wynter oli vuoden 1956 Golden Globe -voittaja.


title: Dana Wynter

text: Wynter oli naimisissa Greg Bautzerin kanssa, kunnes erosi vuonna 1981. Parilla oli vuonna 1960 syntynyt poika.


title: Dana Wynter

text: Wynterillä oli huomattavia rooleja muiden muassa seuraavissa elokuvissa:


title: Nyt kun minua jätetään

text: Nyt kun minua jätetään on hyvinkääläisen Musta Joutsen -yhtyeen toinen single. Sen julkaisi 19. syyskuuta 2007 Poko Rekords. Kappale on myös yhtyeen "Musta Joutsen" -esikoisalbumilla, ja siitä on tehty myös musiikkivideo. Albumilla ei ole singlen toista kappaletta ”Kaksiossa”.


title: Volokolamskin valtatie

text: Volokolamskin valtatie () on Moskovan kehätieltä valtatie M8:n suuntaisesti, sen pohjoispuolella kulkeva tie, joka johtaa Moskovasta luoteeseen Volokolamskin suuntaan.


title: Volokolamskin valtatie

text: Volokolamskin valtatie oli avainasemassa, kun saksalaiset pysäytettiin Moskovan edustalle syksyllä 1941. Kirjailija Aleksandr Bek kirjoitti aiheesta kuuluisan kaksiosaisen sotaromaanin "Volokolamskin valtatie" - "Kenraali Panfilovin reservi", joka perustui pataljoonankomentajana toimineen kazakstanilaisen yliluutnantti Baurdžan Momuš-Ulýn haastatteluihin.


title: The Economics of Prohibition

text: The Economics of Prohibition on yhdysvaltalaisen taloustieteilijä Mark Thorntonin kirja, joka käsittelee alkoholin ja huumeiden kieltoa taloustieteellisestä näkökulmasta. Kirjan on julkaissut University of Utah Press vuonna 1991. Thornton pitää huumeiden kiellon ylläpitoa kalliina ja ongelmia aiheuttavana, sillä se siirtää huumemarkkinat pimeän talouden piiriin. Thornton esittää, että huumeiden kielto voitaisiin purkaa vähitellen, yksi aine kerrallaan. Ensimmäisenä tulisi poistaa alkoholin ja tupakan säännöstely ja verotus. Tämän jälkeen voidaan yksi kerrallaan laillistaa kannabis, kokaiini ja heroiini.


title: The Economics of Prohibition

text: Thorntonin mielestä suurinta osaa huumeista voidaan pitää käytännössä haitattomina, mikäli niitä käytetään kohtuullisesti. Tällöin huumeiden käyttäjillä ei ole mahdollisuutta tuotteiden laadun varmistamiseen ja heiltä puuttuu oikeudellinen kuluttajansuoja. Vapailla markkinoilla monet nykyisin laittomat huumeet saattaisivat olla lääkeaineita. Esimerkiksi vaarallista crackia ei Thorntonin mukaansa liikkuisi markkinoilla, jos vähemmän haitallista kokaiinia olisi vapaasti saatavilla. Kalliiden huumausaineiden käyttö on usein rahoitettava rikollisuudella. Thornton väittää, että huumeiden kiellosta hyötyvät eniten huumeiden nykyiset tuottajat.


title: The Economics of Prohibition

text: Thorntonin mukaan esimerkiksi Yhdysvalloissa alkoholin kieltolain aikana pimeillä markkinoilla myytyjen juomien keskimääräinen alkoholipitoisuus kaksin- tai kolminkertaistui ja mietojen alkoholijuomien myynti laski. Suuri osa pimeillä markkinoilla myydystä alkoholista sisälsi myrkyllistä metanolia. Alkoholin kohtuukäyttö väheni, sillä juomien alkoholiprosenttia oli vaikea arvioida. Thorntonin mielestä on todennäköistä, että esimerkiksi kannabiksen ja oopiumin kielto on ainoastaan lisännyt näiden huumeiden kulutusta.


title: Pullojukka

text: Pullojukka ("Beaucarnea recurvata") on helppohoitoinen huonekasvi, jota kutsutaan sen ulkonäön vuoksi myös norsunjalaksi. Se on kotoisin Meksikosta.


title: Pullojukka

text: Pullojukka säilöö vettä tyviosastaan pulleaan varteensa. Lehdet kasvavat varren päästä. Ne kaartuvat alaspäin, ja niiden keskellä on selvä ura, reunat ovat hiukan hammaslaitaiset. Pullojukka on hyvin hidaskasvuinen. Vanhoihin yksilöihin puhksa pieniä, kermanvalkeita kukkia, jotka muuttuvat kesän mittaan punaisiksi.


title: Pullojukka

text: Kasvi viihtyy puolivarjossa tai auringossa. Vettä annetaan keväästä syksyyn noin kerran kolmessa viikossa. Talvella annetaan kuivahtaa. Liikakastelu on yleisin hoitovirhe. Kasvia lannoitetaan keväällä ja kesällä kerran kuukaudessa nestemäisellä huonekasvilannoitteella. Keväällä voi irrottaa kasvista tyvivesoja, jotka istutetaan omiin ruukkuihinsa.


title: Pullojukka

text: Pullojukka on myrkytön.


title: Pähkähullu professori

text: Pähkähullu professori () on vuonna 1996 ensi-iltansa saanut komediaelokuva, jossa pääosaa näyttelee Eddie Murphy. Se on uudelleenfilmatisointi vuonna 1963 valmistuneesta "Tohtori Jerry ja Mr. Hyde" -elokuvasta, jonka pääosassa nähtiin Jerry Lewis. Elokuva palkittiin parhaan maskeerauksen Oscar-palkinnolla.


title: Pähkähullu professori

text: Elokuva kertoo erittäin tukevasta, mutta viisaasta tiedemies-professori Sherman Klumpista. Hän on keksimässä hamstereille nuorennuseliksiiriä ja jos saadaan todistettua, että aine toimii, Klump saa apurahan.


title: Pähkähullu professori

text: Hän ihastuu oppilaitoksen uuteen naisopettaja Carla Purtyyn, mutta luulee että ei ulkonäkönsä vuoksi saa Carlalta vastakaikua. Klump pyytää kuitenkin Carlaa treffeille, ja päättää samalla aloittaa laihdutuskuurin. Tapaamisiltana Sherman ja Carla menevät Scream-nimiseen ravintolaan, jossa he syövät ja viettävät iltaa. Illan aikana ravintolassa esiintyy stand up -koomikko, joka ottaa silmätikukseen Shermanin ja keksii hänestä loukkaavia vitsejä.


title: Pähkähullu professori

text: Samana yönä Sherman kehittää eliksiirin, joka laihduttaa hänet huippukuntoon. Hänestä tulee uusi henkilö, Buddy Love. Tosin eliksiirin vaikutus kestää vain tietyn ajan, ja Sherman muuttuu entiseen kokoonsa. Shermanille selviää, että Carla on kiinnostunut Buddysta ja näin hän muuttuu takaisin laihaksi. Vähitellen selviää, että Buddyn roolissa oleminen alkaa riistäytyä käsistä. Eräänä aamuna Carla saapuu Shermanin talolle, jossa on hirveä sotku. Edellisenä iltana Buddy oli pitänyt ystäviensä kanssa juhlat ja nukkumisen aikana hän oli muuttunut takaisin normaaliksi Sherman Klumpiksi. Carlalle selviää, että Sherman on yhtä lipevä naistenmies, kuin Buddykin (tosin Carla ei tiedä Buddyn olevan Shermanin takana).


title: Pähkähullu professori

text: Shermanille tulee häätöilmoitus, ja hän saa potkut työpaikastaan. Eräänä iltana Sherman katsoo televisiota, jolloin Buddyn tekemä videonauha käynnistyy, jossa hän kertoo että hänen pitäisi juoda laihdutuseliksiiriä. Samana iltana Sherman saapuu laboratorioon, ja aikoo kaataa kaikki laihdutuseliksiirit pois ja kertoa Carlalle totuuden. Sherman nauttii vahingossa laihdutuseliksiiriä, ja muuttuu Buddyksi. Buddy on valmistanut suuren määrän eliksiiriä ja jos hän nauttii sen kokonaan, hän pääsee Shermanista eroon ikuisesti. Samana iltana on juhlat, jossa Buddyn tulee esittää nuorennuseliksiiri. Buddyn on tarkoitus juoda eliksiiri, mutta hän ei ehdi, ja näin muuttuu Shermaniksi ja kaikille selviää totuus. Loppujen lopuksi Sherman saa apurahan.


title: Matti Karras

text: Reino Matti Karras (28. toukokuuta 1932 Turku – 11. kesäkuuta 2013 Oulu) oli Oulun yliopiston sähkötekniikan professori.


title: Matti Karras

text: Karraksen vanhemmat olivat toimitusjohtaja Tuure Karras ja kauppias Daisy Lång. Ylioppilaaksi hän valmistui Mukkiniemen yhteiskoulusta Helsingistä vuonna 1951, sitten fysiikan alalta Helsingin yliopistosta filosofian maisteriksi vuonna 1957, filosofian lisensiaatiksi vuonna 1961 ja filosofian tohtoriksi vuonna 1964. Hän väitteli kuitenkin jo vuonna 1960.


title: Matti Karras

text: Sotilasarvoltaan Karras oli reservin luutnantti vuodelta 1979.


title: Matti Karras

text: Karras toimi Oulun yliopiston fysiikan apulaisprofessorina vuodesta 1963 vuoteen 1965 ja sen jälkeen Valtion teknillisten tieteiden toimikunnan vanhempana tutkijana vuoteen 1970. Oulun yliopiston sähkötekniikan professori hän oli vuodesta 1970 aina vuoteen 1994 saakka. Hän oli vierailevana tutkijana Yhdysvalloissa, vuodesta 1961 vuoteen 1963 ja vuonna 1966 Arkansasin yliopistossa, vuonna 1975 Havaijin yliopistossa, vuonna 1977 Utahin yliopistossa sekä vuonna 1987 Miamin yliopistossa.


title: Matti Karras

text: Karras julkaisi tutkimuksiaan sekä fysiikan että tekniikan alalta. Hän toimi Professoriliitto ry:n Oulun osaston puheenjohtajana vuodesta 1972 vuoteen 1974.


title: Yrjö Saarnio (näyttelijä)

text: Yrjö David Saarnio (18. syyskuuta 1890 Helsinki – 16. huhtikuuta 1933 Hämeenlinna) oli suomalainen näyttelijä ja oopperalaulaja. Hän käytti myös nimiä Jori Sarno ja Jori Saarnio.


title: Yrjö Saarnio (näyttelijä)

text: Yrjö Saarnio oli näyttelijä Kaarlo Saarnion nuorempi veli. Saarnion elokuvaura oli poikkeuksellinen; 1910-luvulla Saarnio esiintyi ranskalaisen Marcel L'Herbierin ohjaamassa elokuva "Résurrection" (1923) ja saksalaisen Fred Sauerin elokuvassa "Jugend" (1922), mutta vain yhdessä kotimaisessa elokuvassa.


title: Yrjö Saarnio (näyttelijä)

text: Kuitenkin Saarnio oli pääasiassa teatterinäyttelijä. Saarnio esitti eversti Krasnoffia yhdysvaltalaisen Carl von Haartmanin ohjaamassa elokuvassa "Kajastus" (1930). Saarnio kuului muun muassa Koiton näyttämön sekä Kansan Näyttämön henkilökuntaan. Hän toimi Kotkan Työväen Teatterin apulaisjohtajana 1920-luvulla.


title: Yrjö Saarnio (näyttelijä)

text: Yrjö Saarnio oli naimisissa Dagmar Parmaksen kanssa vuosina 1916–1933.


title: John Flynn

text: John Flynn voi olla


title: Moscow Country Club

text: Moscow Country Club (nykyään pidemmin Le Méridien Moscow Country Club) on Venäjän federaation ulkoasiainministeriön diplomaattikunnan palveluhallinnon rakennuttama virkistysalue Nahabinoon Moskovan alueella, joka sisältää Venäjän toistaiseksi ainoan kansainväliset vaatimukset täyttävän täysimittaisen 18-reikäisen golfkentän lisäksi vartioidulle alueelle golfkentän eteläpuolelle Honkarakenteen hirsitaloista rakennetun alueen.


title: Moscow Country Club

text: Ajatus Neuvostoliiton ensimmäisestä kansainväliset mitat täyttävästä golfkentästä syntyi jo 1960-luvun lopulla, mutta sitä ei toteutettu Neuvostoliiton olemassa olon aikana. Vasta 1990-luvun alussa perustettiin Ivan Sergejevin aloitteesta yhdysvaltalais-neuvostoliittolainen yhteisyritys, jonka tarkoituksena oli rakennuttaa ja ylläpitää golfkenttä, mutta parissa vuodessa hanke ajautui rahoitusvaikeuksiin. Yhdysvaltalainen osapuoli, James Anderson, oli teetätyttänyt yhdysvaltalaisella golfarkkitehti Robert Trent Jones II:lla, Robert Trent Jones nuoremmalla suunnitelman golfkentästä, jota toteuttamaan ryhtyi pääurakoitsijana Antti Peltoniemen toimitusjohtama Seicon-Rakennus, maanrakentajanaan Ab Tallqvist Oy, talotoimittajanaan Honkarakenne, jonka toteuttajana oli lahtelainen Mittarakentajat.


title: Moscow Country Club

text: Moscow Country Clubilla ennen rakentamisen aloittamista oli lomahotelli, betonilohkoin ympäröity vartioitu alue sekä hallintorakennus ja keskellä metsää olevan alueen hallinnointiin hallintorakennus sekä autotallit, lämpölaitos ja palokunta.


title: Moscow Country Club

text: Golfkenttä on 6 390 m pitkä. Sen ihannelyöntimäärä, "par", on 72, mikä tarkoittaa kentän pelaamista läpi keskimäärin neljällä reikää kohden. Ruotsalainen Per-Ulrik Johansson selvitti kentän sadesäällä 63 lyönnillä The Russian Open Golf Championship 2007 -kilpailussa.


title: Moscow Country Club

text: Golfkentän avajaiset pidettiin 2. syyskuuta 1994. Kuitenkin puolivalmiin golfkentän yhdeksällä ensimmäisellä reiällä järjestettiin jo 1993 Russian Open -golfkilpailu. Alueelle valmistui myös Ilmo Valjakan suunnittelema golfklubirakennus.


title: Moscow Country Club

text: Alueen 131-paikkainen hotelli on rakennettu jo Neuvostoliiton aikana, mutta se kunnostettiin 1994 ja 1999 sekä kerroslukua korotettiin kaksikerroksisesta kuusikerroksiseksi.


title: Moscow Country Club

text: Alueella on hotellin ja golfkentän lisäksi myös pysyviksi asunnoiksi vuokrattuja, myös jopa miltei 400 m2 laajoja kaksikerroksisia hirsihuviloita, joista ensimmäiset rakennettiin 1993-1994, joita on vuokrattu ensiksi länsimaisten, pääasiassa yhdysvaltalaisten ja brittiläisten yritysten Venäjän toimintojen johtohenkilöille ja sittemmin myös venäläisten liikepankkien.


title: Moscow Country Club

text: Alueen tekee soveltuvaksi asumiskäyttöön se, ettei Nahabinossa ole juuri ilmaa saastuttavaa teollisuutta sekä se, että Nahabinon lomakeskus oli ja on vartioitu betonilohkoin ympäröity alue, jonka tieliittymässä oli maantiemiliisin tarkastuspiste.


title: Moscow Country Club

text: 1990-luvulla tällä oli erityistä merkitystä varakkaiksi tunnettujen ulkomaalaisten asumiselle.


title: Moscow Country Club

text:
Alueelle on rakennettu urheilutalo, jonka toteutti turkkilainen rakennusyritys.
1997 golfklubin yhteyteen perustettiin Lasten golfakatemia tukemaan lasten golfin peluuta.


title: Geoff Murphy

text: Geoffrey Peter Murphy (12. lokakuuta 1938 – 3. joulukuuta 2018) oli uusiseelantilainen elokuvaohjaaja.


title: Geoff Murphy

text: Murphy kuului 1971-75 tunnettuun hippiyhtye Blertaan. Yhtyeuran jälkeen hän aloitti elokuvauransa. Hän oli Uuden-Seelannin elokuva-alan keskeisimpiä ohjaajia 1970- ja 1980-luvuilla. Murphyn tunnettuja ohjauksia ovat muun muassa debyytti "Wild Man" (1977), "Goodbye Pork Pie" (1981), "Nuoret sankarit 2" (1990) ja "Kaappaus raiteilla" (1995). Lisäksi hän toimi "second unit" -ohjaajana "Taru sormusten herrasta" -trilogiassa, jossa hänen ohjaustyönsä oli Uuden-Seelannin kulttuuriministeriön alaisen elokuvakomission mukaan trilogian sisällön kannalta merkityksellistä.


title: Tora Berger

text: Tora Berger (s. 18. maaliskuuta 1981 Rignerike, Norja) on norjalainen kilpauransa lopettanut ampumahiihtäjä ja normaalimatkan olympiavoittaja.


title: Tora Berger

text: Berger saavutti pronssia junioreiden MM-kilpailujen pikakilpailussa Hochfilzenissä vuonna 2000. Hän sai Pokljukan MM-kisoissa 2006 hopeaa sekaviestistä. Anterselvan MM-kisoissa 2007 hän sai kaksi pronssimitalia: naisten viestissä ja sekaviestissä. Lisäksi hän oli neljäs normaalimatkalla ja kymmenes pikakilpailussa. Östersundin MM-kisoissa 2008 hän sai hopeaa yhteislähdössä kolme sekuntia Magdalena Neunerille hävinneenä. Lisäksi hän oli neljäs niin normaalimatkalla, pikakilpailussa kuin takaa-ajossakin. Pyeongchangin MM-kilpailuissa 2009 hän saavutti normaalimatkalla pronssia. Takaa-ajossa hän oli yhdeksäs. Vancouverin olympialaisissa 2010 hän voitti kultaa normaalimatkalla ja oli takaa-ajossa viides. Hanty-Mansijskin sekaviestin MM-kilpailuissa 2010 hän sai hopeaa. Hanty-Mansijskin MM-kilpailuissa 2011 hän sai sekaviestissä kultaa ja yhteislähdössä pronssia sekä sijoittui takaa-ajossa viidenneksi, sprintissä seitsemänneksi ja normaalimatkalla kymmenenneksi. Ruhpoldingissa 2012 hän voitti normaalimatkan, yhteislähdön ja sekaviestin maailmanmestaruuden sekä sai pronssia viestissä. Lisäksi hän oli neljäs takaa-ajossa ja kuudes sprintissä. Nové Městossa 2013 hän voitti MM-kultaa takaa-ajossa, normaalimatkalla, naisten viestissä ja sekaviestissä sekä hopeaa sprintissä ja yhteislähdössä. Sotšin olympialaisissa 2014 Berger saavutti hopeaa takaa-ajossa. Sekaviestistä hän voitti kultaa Norjan joukkueen kanssa. Berger oli mukana myös Norjan naisten pronssia saavuttaneessa viestijoukkueessa. Sprintissä hän oli kymmenes.


title: Tora Berger

text: Berger voitti 28 maailmancupin osakilpailua: Kontiolahden takaa-ajon ja Oberhofin sprintin kaudella 2007–2008, Anterselvan sprintin ja Trondheimin yhteislähtökilpailun kaudella 2008–2009, Östersundin sprintin ja Vancouverin olympiakultakilpailun kaudella 2009–2010, Pokljukan normaalimatkan, Ruhpoldingin sprintin, Ruhpoldingin takaa-ajon, Anterselvan sprintin, Anterselvan yhteislähtökilpailun ja Presque Islen takaa-ajon kaudella 2010–2011, Östersundin ja Nové Měston takaa-ajot ja Ruhpoldingin MM-kultakilpailut kaudella 2011–2012, Östersundin normaalikilpailun, sprintin ja takaa-ajon, Pokljukan yhteislähtökilpailun, Ruhpoldingin yhteislähdön, Anterselvan takaa-ajon, Nové Měston voittoisat MM-lähdöt sekä Oslon sprintin, takaa-ajon ja yhteislähtökilpailun kaudella 2012–2013 sekä Oberhofin yhteislähtökilpailun kaudella 2013–2014. Lisäksi hän oli maailmancupin osakilpailuissa 20 kertaa toinen ja neljätoista kertaa kolmas.


title: Tora Berger

text: Maailmancupin kokonaiskilpailun Berger voitti kaudella 2012–2013, sijoittui toiseksi kaudella 2013-2014, kolmanneksi kausilla 2008–2009 ja 2011–2012, neljänneksi kaudella 2010–2011 ja seitsemänneksi kaudella 2007–2008. Hän voitti kaudella 2012–2013 myös kaikki lajicupit: normaalimatkan, sprintin, takaa-ajon ja yhteislähdön. Kaudella 2006–2007 hän oli normaalimatkan cupissa viides, 2007–2008 takaa-ajocupissa neljäs, kaudella 2008–2009 takaa-ajocupissa toinen sekä normaalimatkan ja sprintin cupissa kolmas, kaudella 2010–2011 sprintin ja yhteislähdön cupissa kolmas, normaalimatkan ja takaa-ajon cupissa neljäs, kaudella 2011–2012 toinen yhteislähdön, kolmas takaa-ajon, neljäs sprintin ja viides normaalimatkan cupeissa sekä kaudella 2013–2014 toinen sprintin ja takaa-ajon ja neljäs yhteislähdön cupissa.


title: Tora Berger

text: Berger lopetti uransa kauden 2013–2014 päätteeksi.


title: Tora Berger

text: Berger osallistui kerran maastohiihdon maailmancupin henkilökohtaiseen kilpailuun, Sjusjøenissä marraskuussa 2011, jossa hän sijoittui 10 kilometrin vapaan hiihtotavan kilpailussa neljänneksi.


title: Tora Berger

text: Myös Tora Bergerin veli Lars Berger on ampumahiihtäjä.


title: Peab

text: Peab-konserni on ruotsalainen rakennusyhtiö. Konserni työllistää Pohjoismaissa 15 000 henkeä, joista Suomessa noin 750. Peab Oy:n toimialoihin kuuluvat rakentaminen, kiinteistökehitys, infrarakentaminen ja teollisuus. Konsernin liikevaihto on 5,1 miljardia euroa. Peab-konsernin osake noteerataan Tukholman pörssissä. Ruotsalainen Peab Ab on perustettu vuonna 1959.


title: Peab

text: Peabin Suomessa rakentamia kohteita ovat muun muassa Pohjoismaiden ensimmäinen LEED-sertifioitu toimistotalo Moveres Business Garden, Vuoden betonirakenteena palkittu Hämeenlinnan maakunta-arkisto sekä Tampereen yliopistosairaalan Radius- ja Acuta – yksiköt. Mittavin vuonna 2012 valmistunut yhteiskuntarakentamisen hanke oli Seinäjoen keskussairaalan laajennus.


title: Peab

text: Peabin ruotsalainen emoyhtiö perusti Peab Suomi Oy:n vuonna 1999. Laajentuminen Suomen markkinoilla alkoi yritysostoin ja ensimmäinen hankinta oli korjausrakentaja Leo Heinänen Oy. Peab perusti myös osittain yrittäjävetoisia tytäryhtiöitä muutamille paikkakunnille. Vuonna 2003 osa tytäryhtiöistä fuusioitiin emoyhtiöön. Vielä samana vuonna Peab Suomi hankki enemmistöosuuden seinäjokelaisesta Seicon Oy:stä. Yhtiö nimi muutettiin tammikuussa 2004 Peab Seicon Oy:ksi ja vuonna 2009 yrityksen nimeksi tuli nykyinen Peab.


title: Teollisuuspiiri

text: Teollisuuspiiri on ollut kauppa- ja teollisuusministeriön alueorganisaatio, joka on vastannut yritystuen jakamisesta Suomessa läänitasolla. Teollisuuspiirien piirijako manner-Suomessa vastasi vanhaan läänijakoa.


title: Teollisuuspiiri

text: 1980-luvulla teollisuuspiireistä tuli KTM yrityspalveluita, jotka investointi-, kehittämis- ja pienyritystukien lisäksi alkoivat tarjota myös yrityskoulutuspalveluita.


title: Teollisuuspiiri

text: 90-luvulla toimintaa ryhtyivät koordinoimaan työvoima- ja elinkeinokeskusten yritysosastot.


title: KTM yrityspalvelu

text: KTM yrityspalvelu oli miltei vanhaa läänijakoa noudattelevat kauppa- ja teollisuusministeriön alueorganisaatio, joka teollisuuspiirien aikaisemmin tarjoamien avustusten lisäksi kehitti yrityksiä myös yrityskoulutupalveluja kehittämisohjelmiksi projektoimalla. KTM:n yrityspalvelun palveluihin kuuluivat pienyritystuki, investointiavustukset ja kehittämisavustukset. Koulutus- ja kehittämisohjelmissa oli erilaisia vientivalmiusselvityksiä, liiketoimintasuunnitelmia, muotoilu- sekä laatujärjestelmöohjelmia.


title: KTM yrityspalvelu

text: 1990-luvulla KTM:n yrityspalvelut liitettiin työvoima- ja elinkeinokeskusten osiksi ja niistä tuli työvoima- ja elinkeinokeskusten yritysosastoja, joiden kehittämistoiminnan uskottiin olevan koordinoidumpaa mm. työvoimaosastojen kanssa kuin aikaisemmin työvoimaministeriön kanssa.


title: Caitlin Mowrey

text: Caitlin Mowrey (s. 3. tammikuuta 1980 Maryland, Yhdysvallat) on yhdysvaltalainen näyttelijä, jonka pisin rooli on ollut sarjassa "City Guys" vuosina 1997–2001. Hän esitti sarjassa Dawn Tartikoffia. Mowrey on näytellyt myös muun muassa "ssa" vuonna 2004. Hän pitää tanssimisesta, jalkapalloilusta ja rullaluistelusta.


title: Musta joutsen

text: Musta joutsen voi tarkoittaa muun muassa seuraavia:


title: Nimikirjaimet

text: Nimikirjaimet on Scandinavian Music Groupin 29. maaliskuuta 2004 julkaistu toinen studioalbumi.


title: Nimikirjaimet

text: Albumi nousi ensimmäisellä listaviikollaan Suomen virallisen albumilistan 11. sijalle, joka on myös sen paras sijoitus listalla. Yhteensä "Nimikirjaimet" oli listalla kuusi viikkoa. Albumi on myynyt kultaa yli 15 000 kappaleen myynnillään.


title: Nimikirjaimet

text: Albumilta julkaistiin yhteensä kolme singleä, joista ensimmäinen "100 km Ouluun" nousi yhdeksi viikoksi Suomen viralliselle singlelistalle. Kaksi seuraavaa singleä "Säälittävä syksy" ja "Huomisen sää" julkaistiin vain promootiosingleinä, joten ne eivät sijoittuneet lainkaan listalle.


title: Nimikirjaimet

text: Helsingin Sanomien Nyt-liitteen arviossa Tero Valkonen sanoo albumin olevan musiikillisesti niin vahva, että Terhi Kokkosen sanoitusten ”helppous on helppo kestää”. Valkonen nostaa albumin huippuhetkeksi sen nimikappaleen "Nimikirjaimet", jonka tempon ja tunnelman muutoksia kehutaan.


title: Nimikirjaimet

text: Soundi nostaa Helsingin Sanomien tavoin albumin suurimmaksi heikkoudeksi Kokkosen tekemät sanoitukset, joiden sanotaan olevan ”teknisesti kömpelöitä”. Joel Melasniemen tekemien sävellysten kertosäkeitä kehutaan, mutta säkeistöjen melodioiden ”rakenteissa on paljon toivomisen varaa”.


title: Finnprint Osuuskunta

text: Finnprint Osuuskunta oli 15 suomalaiskustantajan perustama osuuskunta kirjapainopalveluiden, lähinnä aikakauslehtipainojen palveluiden, viemiseksi ulkomaille 1960-luvun lopulla. Siihen kuului aluksi myös Sanoma Oy. 1990-luvulle tultaessa monet suurkustantajat, joilla oli omat lehtipainot, kehittivät omat vientiorganisaationsa, jolloin Finnprintiin jäivät jäseniksi WSOY, Otava ja Satakunnan Kirjateollisuus.


title: Finnprint Osuuskunta

text: 1990-luvulla Neuvostoliiton purkauduttua ja Venäjän federaatiossa alkaneen monipuoluejärjestelmöän kehittyessä suomalaiset painotaloja omistavat suurkustantajat alkoivat myydä ylimääräistä painokapasiteettiaan Venäjän vientiin. Venäjällä lehdenkustantaminen oli demokratian tueksi arvonlisäverotonta, eikä Venäjällä ollut aikakauslehtiin ja mainospainotuotteisiin sopivaa painokonekapasiteettia riittävästi tarjolla. Suuria sanomalehtipaperipainokonetöitä itsenäisesti vieviä yrityksiä olivat Sanoma Lehtikannan kautta ja Alma Media.


title: Finnprint Osuuskunta

text: WSOY, Otava ja Satakunnan Kirjateollisuus, jonka omistaja SK Invest kustansi Satakunnan Kansaa vievät painopalveluitaan pääasiassa Moskovaan ja Pietariin Finnprint Osuuskunnan kautta. Finnprintin toinen merkittävä loppuajan vientisuunta oli Iso-Britannia ja mainospainotuotteissa Norja.


title: Finnprint Osuuskunta

text: Finnprintin asema kyseenalaistui, kun Satakunnan Kirjateollisuuden omistaja SK Invest ajautui konkurssiin, jolloin sen asema kustannuskentässä jäi epämääräiseksi, koska se olisi voinut ajautua myös Alma Median omistukseen. Lisäksi painokapasiteetiltaan monipuolisin jäsenistä, WSOY, ryhtyi kehittämään omaa vientiorganisaatiotaan myös Venäjän vientiin. Finnprint purettiin ja sen joitain vähäisimpien painotöiden vientiä jatkoi Finland Printers Ltd Oy. Joissain arkkitöissä myös Finnprint käytti rahtityönä myös Forssan Kirjapainoa ja Loimaan kirjapainoa.


title: Venäjän demokraattinen puolue

text: Venäjän demokraattinen puolue () on lakkautettu venäläinen puolue. Se perustettiin vuonna 1990, ja jäseniä sillä oli vuoden 2007 alussa reilut 82 000. Viimeinen puheenjohtaja oli Andrei Bogdanov, joka oli ehdokkaana vuoden 2008 presidentinvaaleissa.


title: Venäjän demokraattinen puolue

text: Puolueen kohderyhmää ovat erityisesti keski-ikäiset. Se tukee ohjelmansa mukaan voimakkaasti demokraattisia periaatteita ja kannattaa Venäjän liittymistä Euroopan unioniin.


title: Venäjän demokraattinen puolue

text: Vuoden 2007 duuman vaaleissa puolue sai 0,13 % äänistä, eikä paikkoja. Se yhdisti 16. marraskuuta 2008 voimansa Oikeistovoimien liitto ja Kansalaisvoima-puolueen kanssa muodostaen Pravoje delo -puolueen.


title: Kiinan kansankongressi

text: Kiinan kansankongressi on Kiinan kansantasavallan korkein valtioelin. Kansankongressissa on noin 3 000 jäsentä. Kansankongressin vaalit pidetään joka viides vuosi. Kansankongressi kokoontuu noin kahdeksi viikoksi vuodessa ja nimittää väliajoiksi 150-jäsenisen Pysyvän komitean. Se valitsee myös presidentin ja vahvistaa presidentin nimittämän pääministerin.


title: Kiinan kansankongressi

text: Kansankongressiin kuuluu edustajat erityishallintoalueilta, kuten Hongkongista, Macaosta ja Taiwanilta. Taiwanin edustajat eivät ole saaren asukkaita, vaan yleensä mantereella asuvia taiwanilaisia liikemiehiä tai sieltä muuttaneita. Myös Kansan vapautusarmeijalla ja ulkomailla asuvilla kiinalaisilla on edustajansa.


title: Kiinan kansankongressi

text: Kiinan kommunistinen puolue hallitsee noin kahta kolmasosaa paikoista.


title: Norjan kauppakorkeakoulu

text: Norjan kauppakorkeakoulu () on Norjan johtava kauppatieteellinen korkeinta opetusta ja tutkimusta harjoittava korkeakoulu. Se perustettiin 20 vuotta käytyjen keskustelujen jälkeen 1936 Norjan entiseen pääkaupunkiin Bergeniin. NHH:n alumnitoiminta on merkittävää. Vuonna 2006 NHH arvostettiin Euroopan 26. parhaaksi kauppakorkeakouluksi.


title: Norjan kauppakorkeakoulu

text: Suomesta Pohjoismaiden neuvoston Nordplus-stipendien avulla NHH:ssa opiskelevat vuosittain muun muassa Turun ja Aalto-yliopiston kauppakorkeakoulun ylioppilaat. Keski- ja länsieurooppalaiset vaihto-oppilaat opiskelevat Erasmus-ohjelmaan kuuluvien stipendien avulla.


title: Työväenpuolue (Norja)

text: Työväenpuolue (, "Arbeiderpartiet", AP) on norjalainen sosiaalidemokraattinen puolue. AP on Sosialistisen internationaalin jäsen. Työväenpuolue perustettiin vuonna 1887, ja se pääsi ensi kertaa suurkäräjille vuonna 1903. Se on ollut suurkäräjien suurin puolue vuodesta 1927 alkaen. Puolue on useasti saanut suurkäräjillä ehdottoman enemmistön.


title: Työväenpuolue (Norja)

text: Vuoden 2013 vaalitulos oli Työväenpuolueelle huonohko, vaikkakin se pysyi suurimpana puolueena 55 paikallaan. Norjan neljä porvaripuoluetta saavat halutessaan aikaan enemmistöhallituksen, koska niillä on 169 paikasta kaikkiaan 96. Työväenpuolueen johtaja Jens Stoltenberg lupasi vuonna 2013 työväenpuolueen olevan rakentava oppositiopuolue.


title: Konservatiivipuolue (Norja)

text: Konservatiivipuolue (, oikeisto) on norjalainen keskusta-oikeistolainen puolue. Konservatiivipuolue perustettiin vuonna 1884 ja sen puheenjohtajana on toiminut vuodesta 2004 Erna Solberg.


title: Konservatiivipuolue (Norja)

text: Vuoden 2013 vaalitulos oli puolueen paras 28 vuoteen. Konservatiivien kannatus oli 26,8 prosenttia, ja puolue sai suurkäräjille 48 paikkaa. Norjan neljä porvaripuoluetta saivat aikaan enemmistöhallituksen, koska niillä on 169 paikasta kaikkiaan 96.


title: Pentago

text: Pentago on Tomas Flodénin suunnittelema avaruudellista hahmottamiskykyä vaativa lautapeli. Pentagossa on neljä irtonaista 3 × 3 reiän palikkaa ja pelin tavoitteena on saada viisi oman väristä kuulaa riviin vaaka-, viisto- tai pystyasentoon. Yhdellä vuorolla saa laittaa yhden kuulan johonkin laudan rei’istä ja kääntää yhtä 3 × 3 laatoista 90 astetta johonkin suuntaan. Pentago on helposti opittava ja nopea kahden henkilön peli. Pentago-pelejä valmistaa suomalainen Martinex Oy Peliko-tuotemerkin alla. Pentago on voittanut lukuisia palkintoja, kuten Suomen Vuoden peli -kilpailun vuonna 2006.


title: Aikakauslehtipaperi

text: Aikakauslehtipaperi on paperilaatu, jota käytetään aikakauslehtien painamiseen lehtipainoissa. Teknisesti aikakauslehtipaperit ovat yleensä superkalanteroitua paperia (SC), konepäällystettyä paperia (MFC) tai kevyesti päällystettyä paperia (LWC). Yleisesti kun puhutaan aikakauslehtipaperista ja sen menekkivaikeuksista sekä selluloosasta tarkoitetaan kevyesti päällystettyä paperia, missä mekaanisen paperin lisäksi on myös selluloosaa, jolloin se on puuvapaan paperin ja mekaanisen paperin, sanomalehtipaperin välimuoto.


title: Aikakauslehtipaperi

text: Halvin keskisuuriin painoksiin käytettävä paperi on konepäällystettyä paperia. Siinä suoraan paperinvalmistuksen linjassa paperiin lisätään päällysteaine, joka parantaa mekaanisen pohjapaperin painoteknisiä ominaisuuksia, mm. vaaleutta ja opasiteettia. Konepäällystetty paperi ei ole kuitenkaan korkeatasoisissa aikakauslehdissä, kuten muotilehdissä yhtä hyvää värientoistoltaan kuin esimerkiksi kevyesti päällystetty paperi. Tyypillisimmillään MFC:lle painettu lehti voi olla jokin ilmoitustuloiltaan vähäinen järjestölehti, jolla on vakaa tilaajakunta esimerkiksi jäsenyyden perusteella ja jossa tyydyttävä värikuvan laatu riittää asiasisällön täydennykseksi.


title: Aikakauslehtipaperi

text: Superkalanteroidut paperit ovat mekaanisia papereita, jotka ovat erittäin voimakkaasti kalanteroituja, usein vasta varsinaisen paperinvalmistuksen jälkeen off-line-prosessissa erikseen. Niitä käytetään offsetpainojen asemesta syväpainoissa, minkä vuoksi ne sopivat erittäin suuripainoksisille aikakauslehdille (Suomessa > 80 000) ja mainospainotuotteille. Suomessa superkalanteroidulle paperille painetaan mm. Otavan Espoon Kivenlahden syväpainossa Yhtyneiden Kuvalehtien Suomen Kuvalehti ja Tekniikan Maailma. Mikkelissä painetaan myös A-lehtien Apu superkalanteroidulle paperille.


title: Aikakauslehtipaperi

text: Kevyesti päällystetyt paperit (LWC eli ) ovat tyypillisiä pienten ja keskisuurten painosten papereita, joita konepäällystetyn paperin tapaan käytetään heatset web offset- ja arkkipainokoneissa. Tyypillisimmillään LWC:lle painettu lehti on erikseen tilattava ja myös irtonumeroina ostettava aikakauslehti, jolle mainostulot ovat merkittävä osa tuloja ja jossa värikuvien hyvä laatu on erittäin tärkeää.


title: Norjan suurkäräjävaalit 2001

text: Norjan parlamenttivaalit 2001 pidettiin 10. syyskuuta. Suurimpana puolueena säilyi Norjan työväenpuolue vaikka se menetti 22 paikkaa.


title: Norjan suurkäräjävaalit 2001

text: Vaalien jälkeen muodostettiin hallitus konservatiivipuolueen, kristillisten ja liberaalien kesken. Vähemmistöhallitusta tuki edistyspuolue.


title: Mekaaninen paperi

text: Mekaaninen paperi on paperia, joka ei perustu selluloosalle, vaan pääasiassa jauhimessa jauhetulle hiokkeelle, hierteelle, kuumahierteelle tai kemihierteelle perustuvalle mekaaniselle massalle. Tyypillisiä mekaanisia papereita ovat sanomalehtipaperit. Sanomalehtipaperissa voi tosin olla jonkin verran selluloosaa mukana vetolujuuden parantamiseksi.


title: Mimi Leder

text: Miriam ”Mimi” Leder (s. 26. tammikuuta 1952 New York, New York) on yhdysvaltalainen elokuva- ja televisio-ohjaaja. Hänen töidensä joukossa ovat "Rauhantekijä" (1997), "Deep Impact" (1998), "Anna hyvän kiertää" (2000) ja "The Code" (2009).


title: Mimi Leder

text: Leder on voittanut kaksi Emmy-palkintoa vuosina 1995 ja 1996. Hänen miehensä on Gary Werntz, jonka kanssa hänellä on tytär Hannah. Sekä mies että tytär ovat työskennelleet näyttelijöinä. Gary ja Hannah ovat näytelleet Mimin elokuvassa Anna hyvän kiertää, ja Hannah myös kahdessa sitä edeltävässä elokuvassa.


title: Mongolien hyökkäykset Koreaan

text:
Noustuaan valtaan Mongoliassa Ögödei-kaani päätti jatkaa isänsä Tsingis-kaanin jalanjälkiä.
Hän hyökkäili eri puolilleen Aasiaa. Yksi hänen merkittävimmistä aloittamistaan valloitusretkistään oli hyökkäys Koreaan.
Korealaiset puolustivat sitkeästi maataan ja Möngke-kaani ja Kublai-kaani jatkoivat hänen valloitustöitään Koreassa.


title: Mongolien hyökkäykset Koreaan

text: Kublai-kaani sattoi Korean valloituksen loppuun vuonna 1273.


title: Hannah Werntz

text: Hannah Justine Werntz (s. 28. syyskuuta 1986 Los Angeles) on yhdysvaltalainen näyttelijä. Hänen isänsä on näyttelijä Gary Werntz ja äitinsä elokuvaohjaaja Mimi Leder.


title: Hannah Werntz

text: Werntz on esiintynyt pienissä rooleissa äitinsä elokuvissa "Rauhantekijä" (1997), "Deep Impact" (1998) ja "Anna hyvän kiertää" (2000).


title: Leijonaluppakani

text: Leijonaluppa on kääpiökokoinen kanirotu, jolla on harjas pään ympärillä ja luppakorvat. Se on risteytetty kääpiölupasta ja leijonanharjaksesta. Leijonalupan ihannepaino on 1,41-1,90 kilogrammaa. Pohjoismaiseen kanistandardiin rotu hyväksyttiin 1. lokakuuta 2007.


title: Leijonaluppakani

text: Suomessa rodun jalostus on vielä alkutekijöissään, ja monilla leijonalupilla harjas joko lähtee pois tai harvenee iän myötä. Suomalaiset leijonalupat ovat myös jonkin verran ihannetta suurempia. Leijonaluppa ei tarvitse Suomen kaniyhdistyksen virallisia papereita ollakseen virallisesti rodun edustaja. Mikä tahansa kani voi olla leijonaluppa, kunhan se täyttää kriteerit. Ei ole väliä, minkärotuiset sen vanhemmat ovat.


title: Leijonaluppakani

text: Virheellisesti luullaan, että kun yhdistää kääpiölupan ja leijonanharjaksen, tulee leijonaluppia. Tästä tulee yleensä poikasia, joilla korvat harottavat yläviistoon ja harjas tippuu iän myötä (Mm). Leijonalupalla täytyy olla luppakorvat, pysyvä harjas (MM) ja painon tulee olla 1,41-1,90kg. Jos yksikin kriteeri puuttuu, kani ei ole puhdas leijonaluppa. Kanilla tulee olla kolme aikaisempaa sukupolvea leijonaluppaa ollakseen puhdasrotuinen leijonaluppa.


title: Kodin Terra

text: Kodin Terra on S-ryhmän rautakauppaketju. Myymälät keskittyvät rakentamiseen, remontointiin, sisustamiseen sekä pihaan ja puutarhaan.


title: Kodin Terra

text: Myymälästä löytyy yli 50 000 tuotetta, ja lisäksi toimitusmyynnissä on 50 000 tuotetta.Suomessa oli vuoden 2017 huhtikuussa yhdeksän Kodin Terraa sen jälkeen, kun Kajaanin ja Salon myymälät oli lopetettu:


title: Engan kieli

text: Enga on Papua-Uuden-Guinean keskusylängöllä puhuttava ei-austronesialainen kieli ja etnisesti poikkeuksellisen yhtenäisen Engan provinssin pääkieli. Engalla on yli 160 000 puhujaa (vuonna 1981), mikä tekee siitä puhujamäärältään Papua-Uuden-Guinean suurimman alkuperäiskielen. Kielen sanajärjestys on subjekti-objekti-verbi. Engan kielellä on lukuisa joukko murteita, joista Maen murre on tärkein.


title: Stanley Tucci

text: Stanley Tucci, Jr. (s. 11. marraskuuta 1960 Peekskill, New York, Yhdysvallat) on yhdysvaltalainen näyttelijä. Hänet on uransa aikana palkittu muun muassa kahdella Emmyllä ja kahdella Golden Globella.


title: Stanley Tucci

text: Tucci tunnetaan muun muassa rooleistaan elokuvissa "Lopullinen ratkaisu" (2001), "Terminaali" (2004), "Paholainen pukeutuu Pradaan" (2006), "Julie & Julia" (2009), "Oma taivas" (2009) ja "Spotlight" (2015). Vuosina 2012–2015 Tucci näytteli "Nälkäpeli"-elokuvasarjassa Caesar Flickermania. Vuonna 2017 Tucci näyttelee musikaalielokuvassa "Beauty and the Beast – Kaunotar ja hirviö".


title: Stanley Tucci

text: Tucci syntyi ja kasvoi New Yorkin osavaltiossa. Hän kehittyi nuoruudessaan innokkaaksi koripalloilijaksi. Hänen sisarensa on näyttelijä Christine Tucci. Opiskeltuaan John Jay High Schoolissa hän pääsi State University of New York at Purchaseen, josta hän valmistui vuonna 1982.


title: Stanley Tucci

text: Ohjaajana Tucci on työstänyt muun muassa elokuvan "Big Night – italialainen ilta" (1996) yhdessä Campbell Scottin kanssa. Tucci toimi myös elokuvan toisena käsikirjoittajana ja toisena pääosan esittäjänä.


title: Stanley Tucci

text: Tucci nai vuonna 1995 puolisonsa Katen, jonka kanssa hänellä on lapset Isabel, Nicolo ja Camilla. Kate Tucci kuoli syöpään huhtikuussa 2009. Elokuussa 2012 hän meni naimisiin Felicity Bluntin kanssa.


title: Stanley Tucci

text: Tucci on läheinen ystävä Steve Buscemin kanssa.


title: Amazing Race (8. tuotantokausi)

text:
Amazing Race (8. tuotantokausi) (nimetty Amazing Race: Family Edition) oli kahdeksas tuotantokausi suosittua tosi-tv-sarjaa, Amazing Racea. Aikuisparien sijasta tällä tuotantokaudella kisasivat nelihenkiset perheet. Ikärajoitus oli kuitenkin kahdeksan vuotta. Aikuisparien joukkueet palasivat yhdeksännelle tuotantokaudelle perheversion kritiikin vuoksi. Myös kiertotietehtävät olivat helpompia kuin tavallisesti ja eniten matkustettiin vain Yhdysvaltojen sisällä. Kaikki kohteet olivat Pohjois-Amerikan sisällä.Huomautuksia:
Merkintöjen selitykset:


title: Amazing Race (8. tuotantokausi)

text: Monien jaksojen englanninkieliset nimet on otettu sitaatteina kilpailijoiden sanomista lauseista.Perheversion virallinen sivusto CBS:n sivuilla.


title: Christine Tucci

text:
Christine Tucci (s. 19. tammikuuta 1967) on yhdysvaltalainen näyttelijä. Hän syntyi New Yorkin osavaltiossa.
Hänen veljensä on Stanley Tucci.


title: Christine Tucci

text: Tuccilla oli rooli saippuasarjassa "Another World" vuosina 1993–1995. Hänet nähtiin "CSI:ssä" vuonna 2000. Hänellä on ollut roolit myös elokuvissa "K-911" (1999) ja "Big Fat Liar – Valehtelija" (2002).


title: Christine Tucci

text: Tuccilla on miehensä Vincentin kanssa yksi lapsi.


title: Campbell Scott

text: Campbell Scott (s. 19. heinäkuuta 1961 New York, Yhdysvallat) on yhdysvaltalainen näyttelijä, elokuvaohjaaja ja ääninäyttelijä. Hänen vanhempansa ovat George C. Scott ja Colleen Dewhurst.


title: Campbell Scott

text: Scott on esiintynyt muiden muassa elokuvissa "Rakkauden valinta" (1991), "Murha menneisyydestä" (1991), "Singles" (1992), "Espanjalainen vanki" (1997), "Emily Rosen riivaaja" (2005) ja "Sävel ja sanat" (2007). Ohjaajana hän on tehnyt esimerkiksi "Big Nightin" (1996) yhteistyössä Stanley Tuccin kanssa.


title: Campbell Scott

text: Scott oli vuodesta 1991 eroon (2001) naimisissa Anne Scottin kanssa. Parille syntyi vuonna 1998 Malcolm-niminen poika.


title: Ben Daniels

text: Ben Daniels (s. 10. kesäkuuta 1964) on brittiläinen näyttelijä. Hänellä on ollut rooleja muiden muassa elokuvissa "Ensirakkaus" (1996), "Erämaan hehku" (1998), "Madeline" (1998), "Lopullinen ratkaisu" (2001) ja "Doom" (2005).


title: Ben Daniels

text: Daniels on menestynyt myös teatterissa ja voittanut Laurence Olivier -palkinnon 2001. Hän elää avoimesti homoseksuaalina ja asuu Lontoossa näyttelijä Ian Gelderin kanssa.


title: Andrzej Bartkowiak

text: Andrzej Bartkowiak (s. 1950 Łódź) on puolalainen elokuvaaja, näyttelijä ja elokuvaohjaaja. Hänet tunnetaan kansainvälisesti varsinkin amerikkalaisista elokuvista "Exit Wounds" (2001) ja "Doom" (2005).


title: Andrzej Bartkowiak

text: Bartkowiak oli 1980-luvulla naimisissa näyttelijä Diane Venoran kanssa. Hänen varhaista tuotantoaan kuvaajana edustavat elokuvat "Ratkaisun hetki" (1982), "Hellyyden ehdoilla" (1983), "Danielin kirja" (1983) ja "Prizzin kunnia" (1985).


title: Dmitri Jarošenko

text: Dmitri Vladimirovitš Jarošenko (, s. 4. marraskuuta 1976 Makarov, Venäjän SFNT, Neuvostoliitto) on venäläinen ampumahiihtäjä.


title: Dmitri Jarošenko

text: Jarošenko on voittanut urallaan kaksi maailmanmestaruutta, vuosien 2007 ja 2008 miesten viestit. Lisäksi hän voitti pronssia vuoden 2008 sekaviestissä. Henkilökohtaisilla matkoilla hän sijoittui 2007 takaa-ajokilpailussa kahdeksanneksi. Seuraavana vuonna hän oli takaa-ajossa neljäs, yhteislähdössä kuudes, sprintissä kymmenes ja normaalimatkalla yhdestoista.


title: Dmitri Jarošenko

text: Maailmancupissa Jarošenko on voittanut yhden osakilpailun, Hochfilzenin sprintin 7. joulukuuta 2007. Lisäksi hän on ollut seitsemän kertaa toinen ja kaksi kertaa kolmas. Maailmancupin kokonaiskilpailussa hän on sijoittunut viidenneksi kaudella 2006–2007 ja toiseksi kaudella 2007–2008. Lisäksi hän voitti Euroopan-cupin kiertueen kaudella 2005–2006.


title: Dmitri Jarošenko

text: Jarošenko on harrastanut ampumahiihtoa 11-vuotiaasta lähtien. Hän asuu Novosibirskissä.


title: Dmitri Jarošenko

text: Helmikuussa 2009 Kansainvälinen ampumahiihtoliitto IBU kertoi Jarošenkon ja kahden muun venäläisen huippuampumahiihtäjän jääneen kiinni dopingista kauden ensimmäisessä maailmancup-kilpailussa Östersundissa. Heidän suorituksensa maailmancup-kaudelta 2008–2009 hylättiin ja he saivat kahden vuoden kilpailukiellon


title: Diane Venora

text: Diane Venora (s. 10. elokuuta 1952) on yhdysvaltalainen näyttelijä.


title: Diane Venora

text: Connecticutissa syntynyt Diane Venora on esiintynyt muiden muassa elokuvissa "Wolfen" (1981), "Bird" (1988), "Heat – ajojahti" (1995), "Sakaali" (1997) ja "13. soturi" (1999). Hänellä on kokemusta myös televisiosarjoista.


title: Diane Venora

text: Venora oli Golden Globe -ehdokkaana vuonna 1989. Hän oli 1980-luvulla naimisissa Andrzej Bartkowiakin kanssa, mutta erosi.


title: My Sassy Girl

text: My Sassy Girl on eteläkorealainen elokuva vuodelta 2001. Kwak Jae-yongin ohjaama elokuva perustuu osittain tositapahtumiin perustuvaan Kim Ho-sikin romaaniin. Elokuva yhdistelee vakavaa draamaa ja komediaa.


title: My Sassy Girl

text: Elokuva kertoo 25-vuotiaasta pojasta ja 24-vuotiaasta tytöstä. Alun framing device -kohtauksessa poika on saapunut yksinäisen puun luokse, jossa hänen on tarkoitus kohdata tyttö. Kaksi vuotta aikaisemmin he hautasivat puun juurelle aikakapselissa molempien kirjeet toisilleen. Nyt heidän on tarkoitus kohdata kahden vuoden tauon jälkeen. Tyttö ei saavu ja tapahtumissa siirrytään noin kahden ja puolen vuoden taakse. He kohtaavat metroasemalla, jossa poika, Gyeon-woo (Tae-hyun Cha), pelastaa vahvasti humalaisen tytön (Jun Ji-hyun) kaatumasta junan alle. Kun tyttö sammuu metroon, joutuu Gyeon-woo huolehtimaan tästä.


title: Täpläseeprakala

text: Täpläseeprakala ("Danio nigrofasciatus") on pieni trooppinen kala, jota pidetään myös akvaariossa.


title: Täpläseeprakala

text: Täpläseeprakala on pienempi kuin tavallinen seeprakala, se jää yleensä alle nelisenttiseksi. Kun tavallinen seeprakala kasvaa yleensä 6 senttiä pitkäksi. Sen siniharmaassa kyljessä on silmän korkeudella vaaleampi ja tummempi vaakajuova allekkain, ja niiden alla tummia täpliä.


title: Täpläseeprakala

text: Täpläseeprakala on kotoisin Burman pohjoisosista.


title: Paluu tulevaisuuteen

text: Paluu tulevaisuuteen () on Robert Zemeckisin ohjaama tieteiskomediaelokuva, joka tuli ensi-iltaan Yhdysvalloissa 3. heinäkuuta 1985. Elokuva on kyseisen trilogian ensimmäinen osa. "Paluu tulevaisuuteen" oli vuoden 1985 rahallisesti menestynein elokuva. Jatko-osat ovat "Paluu tulevaisuuteen II" ja "Paluu tulevaisuuteen III".


title: Paluu tulevaisuuteen

text: "The New York Timesin" kriitikot valitsivat "Paluun tulevaisuuteen" vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2007 elokuva valittiin Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia.


title: Paluu tulevaisuuteen

text: Marty McFly on 17-vuotias nuorukainen, joka asuu Hill Valleyssa, Kaliforniassa. Martyn isä George on heikkotahtoinen vätys, joka antaa esimiehensä Biff Tannenin kävellä ylitseen. Illallispöydässä Martyn äiti Lorraine muistelee kuinka tapasi miehensä; Lorrainen isä törmäsi häneen autolla, kun George putosi puusta tielle.


title: Paluu tulevaisuuteen

text:
Lokakuun 25. päivän aamuna 1985 Martyn ystävä, outo tiedemies nimeltä Emmett ”Doc” Brown soittaa Martylle ja pyytää häntä tulemaan kello 01.15 Twin Pines Mallin parkkipaikalle tieteellistä koetta todistamaan. Doc esittelee Martylle plutoniumilla toimivan aikakoneen, DeLorean -urheiluauton. DeLoreanista Doc toteaa: ”Jos on rakennettava aikakone, miksi ei tekisi sitä tyylillä?” Juuri kun Doc on syöttänyt aikakoneeseen vuoden 1955 päivän, jolloin hän keksi energialähteen periaatteen, libyalaiset nationalistit saapuvat paikalle ja ampuvat hänet, koska hän ei ollut antanut heille lupaamaansa toimivaa ydinasetta vastapalvelukseksi heidän toimittamastaan plutoniumista. Hädissään Marty hyppää De Loreanin rattiin ja tulee vahingossa matkustaneeksi vuoteen 1955.
Marty tapaa teini-ikäisen isänsä, jota Biff Tannen kiusaa samalla lailla kuin yhä vuonna 1985. Marty lyöttäytyy Georgen seuraan ja näkee tämän tirkistelevän tyttöjä kiikareilla puusta. George putoaa tielle ja Marty pelastaa hänet auton edestä, mutta joutuu itse isänsä sijaan Lorrainen isän ohjaaman auton yliajamaksi. Marty viedään tajuttomana heidän kotiinsa ja Lorraine alkaa osoittaa mielenkiintoaan tätä kohtaan. Tästä kiusaantuneena Marty lähtee talosta etsimään vuoden 1955 Docia.


title: Paluu tulevaisuuteen

text: Kun Marty saa Docin uskomaan saapuneensa tulevaisuudesta, Doc kertoo plutoniumin puutteessa vain salamaniskusta tulevan tarpeeksi virtaa. Marty muistaa salaman iskevän kaupungin kellotorniin tulevana lauantaina kello 22.04 ja Doc ryhtyy keksimään keinoa, kuinka saada salamasta purkautuva energia hyödynnetyksi.


title: Paluu tulevaisuuteen

text: Ennen paluuttaan tulevaisuuteen Martyn täytyy kuitenkin saattaa vanhempansa yhteen, sillä muuten Marty ja hänen sisaruksensa eivät koskaan syntyisi. Useiden epäonnistuneiden yritysten jälkeen Marty keksii keinon, miten saada Lorrainen mielenkiinto hänestä Georgeen. Biff Tannen kuitenkin sotkee alkuperäisen suunnitelman, mutta George pelastaa Lorrainen Tannenilta tyrmäämällä miehen. Tanssilattialla George ja Lorraine suutelevat ja Martyn tulevaisuus on turvattu.


title: Paluu tulevaisuuteen

text: Doc on illan aikana yhdistänyt kellotornin antennin kaapelilla kahteen katuvaloon, joiden alta Martyn on ajettava DeLoreanilla 88 mailin (140 km/h) tuntivauhdilla päästäkseen tulevaisuuteen. Salama iskee kellotorniin, jolloin Marty aikakoneineen palaa vuoteen 1985. Ennen lähtöään Marty kirjoitti Docille viestin, jossa hän varoittaa ystäväänsä tämän kuolemasta, mutta Doc repii kirjeen, koska ei uskalla muuttaa tulevaisuutta.


title: Paluu tulevaisuuteen

text: Marty palaa vuoteen 1985 liian myöhään estääkseen Docia joutumasta ammutuksi, mutta Marty saakin huomata Docin varustautuneen luotiliiveillä, sillä Doc teippasi sittenkin viestin kokoon ja luki sen. Sen jälkeen Doc matkustaa vuoteen 2015, 30:n vuoden päähän tulevaisuuteen.


title: Paluu tulevaisuuteen

text: Seuraavana aamuna Martyn perheessä on tapahtunut muutoksia: Lorraine on onnellisempi ja terveempi ja George on itsevarmempi. Biff Tannen on puolestaan autonpesulan pitäjä ja Georgen pomotuksen kohteena. Martyn tyttöystävä Jennifer tulee Martyn kotiin ja he ovat lähdössä ajelulle Martyn unelmoimalla uudella autolla, joka on ilmestynyt salaperäisesti autotalliin. Heidät keskeyttää kuitenkin Doc, joka palaa vuodesta 2015 ja käskee Martya ja Jenniferiä tulemaan mukaansa vuoteen 2015 selvittämään heidän tulevien lastensa ongelmia.


title: Lauri Kinos

text: Lauri Kinos (s. 29. kesäkuuta 1980 Jyväskylä) on suomalainen jääkiekkoilija, joka on St. Louis Bluesin yhdeksännen kierroksen 293. varaus. Hän pelaa Ligue Magnusin Pingouins de Morzinessa. Koko ja kokemus ovat hänen vahvuuksiaan. Hän on erittäin jäähyherkkä pelaaja, joka pelaa sääntöjen rajamailla.


title: Lauri Kinos

text: Kinos harrasti nuorempana sellon soittamista ja kilpatanssia. Hän aloitti jääkiekon pelaamisen vasta 12-vuotiaana JYPissä, mutta käväisi välillä Diskoksessakin. Hän voitti Suomen-mestaruuden JYPin B-junioreissa, minkä jälkeen hän pelasi vielä kauden A-junioreissa. Kinos lähti Amerikkaan pelaamaan 19-vuotiaana 1999. Hän teki 74:ssä QMJHL-ottelussaan Montreal Rocketsin paidassa tehot 13+18=31. Kinos viihtyi Montrealissa ja hänen hyvät pelinsä huomattiin myös muualla. Kinoksen varasi NHL:ään St. Louis Blues kesällä 2000 numerolla 293.


title: Lauri Kinos

text: Kinos oli suunnitellut jatkavansa uraansa Montrealissa, mutta NHL-varaus muutti suunnitelmat. Hän pääsi St. Louisin harjoitusleirille, joka sujui hyvin, ja hän teki kolmen vuoden sopimuksen. Kinos pelasi farmisarjoissa kaudet 2000–2003. AHL:ssä Kinos pääsi kokeilemaan Worcester Ice Catsin riveissä 21 ottelun verran, sieltä saldona yksi syöttöpiste sekä 16 jäähyminuuttia. ECHL-liigaa mies pelasi Peoria Rivermenin paidassa 152 ottelua tehoin 9+33=42, jäähyminutteja kertyi 132. Peoria Rivermenin riveissä Kinos pääsi vuosittain ECHL-liigan pudotuspeleihin. Katkerimman tappion hän koki kaudella 2000–2001, kun Trenton pudotti Peorian Amerikan Konfressin viimeisessä ottelussa jatkosta. Amerikan farmisarjoissa kilpailu pelipaikoista oli kovaa ja myös kova pelitahti pitkine pelimatkoineen vaati veronsa. Viimeisellä kaudella Kinokselta meni nilkka poikki kahdesta kohtaa, mikä johti neljän kuukauden huiliin.


title: Lauri Kinos

text: Neljän amerikan vuoden jälkeen Kinos päätti palata kotimaahansa. Alkukauden 2003–2004 Kinos edusti Tapparaa kuukauden koesopimuksella., mutta kun sopimusta ei syntynyt hän siirtyi kasvattajaseuraansa Jypiin. Pisteillä hän ei juhlinut, 41 ottelussa vain yksi syöttöpiste. Hänellä oli tarkoitus jäädä Jyväskylään vielä seuraavaksi kaudeksi, mutta suuntasikin alkukaudesta Italiaan, Milano Vipersiin. Hän teki 37 ottelussa tehot 8+3 ja juhli kauden päätteeksi Italian mestaruutta. Cortina kaatui viimeisessä seitsemännessä finaalissa kotona ja juhlat olivat melkoiset. Kinos onkin nimennyt Italian mestaruuden uransa kohokohdaksi.


title: Lauri Kinos

text: Kauden 2005–2006 Kinos aloitti Ilveksessä. Pestin jäädessä viiden ottelun mittaiseksi hän matkasi takaisin Italiaan, tällä kertaa Asiagoon. Siellä hän viihtyi kauden, jonka jälkeen oli taas aika lähteä Suomeen, tällä kertaa hieman pitemmäksi aikaa. Kinos viihtyi omien sanojensa mukaan hyvin Italiassa. Vaikka jalkapallo oli Italian ykkösurheilulaji, katsojia riitti myös jääkiekkopeleihin. Meininki katsomossa oli Kinoksen mukaan samanlaista kuin italialaisessa jalkapallokatsomossa; laulut raikuivat ja pommit paukkuivat.


title: Lauri Kinos

text: Kaudeksi 2006–2007 Kinos matkasi Mikkeliin. Jukureissa hän pelasi uransa parhaan kautensa pisteiden valossa: 45 ottelussa tehopisteet 17+16. Kinos voitti Mestiksen ylivoima-maalipörssin 14 ylivoimamaalillaan. Hänelle kertyi myös paljon jäähyminuutteja, 154. Ensimmäisessä välieräottelussa Kinos teki polvitaklauksen TuTon Jari Kestiin, josta hänelle seurasi kolmen ottelun pelikielto. Hän joutui jättämään loput välierät sivuun, mutta pelasi finaaleissa ja Sm-liigan tasonmittauksissa. Kauden päätyttyä Kinos sai hopeamitalin kaulaansa, sekä hänet valittiin Mestiksen II-All Stars kentälliseen. Hän jatkoi myös seuraavan kauden Jukureissa, joka ei ollut aivan yhtä hyvä pisteiden valossa. Hän teki puolet vähemmän pisteitä kuin edelliskaudella. Kaudeksi 2008–2009 Kinos siirtyi Vaasan Sporttiin, jossa hän pelasi myös seuraavan kauden. Kaudella 2010–2011 Kinos pelasi EIHL:n Dundee Starsissa ja kaudeksi 2011–2012 hän siirtyi Ligue Magnusin Pingouins de Morzineen.


title: Kultaseeprakala

text:
Kultaseeprakala ("Danio kerri") on pieni trooppinen kala, jota pidetään myös akvaariossa. Se on kotoisin Malakan niemimaalta. Kultaseeprakala on hiukan pienempi kuin tavallinen seeprakala, se jää yleensä alle viisisenttiseksi.
Sen harmaassa kyljessä on silmän korkeudella kaksi ohutta kullankeltaista vaakajuovaa, ja niiden ympärillä sininen epämääräisempi vaakaraita.


title: Kultaseeprakala

text: Kalaa on kutsuttu Suomeksi myös hehkuseeprakalaksi. Englanniksi ja ranskaksi kala on "sininen seeprakala".


title: Claudia Wells

text: Claudia Wells (s. 5. heinäkuuta 1966) on yhdysvaltalainen näyttelijä. Hän syntyi Kuala Lumpurissa Malesiassa. Joidenkin televisio-ohjelmien jälkeen Wells esitti Marty McFlyn tyttöystävää Jennifer Parkeria elokuvassa Paluu tulevaisuuteen. Trilogian seuraavissa osissa Parkeria esitti Elisabeth Shue Wellsin luovuttua roolista perhesyistä johtuen.


title: Claudia Wells

text: Vuonna 2011 Wells antoi äänensä Parkerin hahmolle pelin "" kolmannessa osassa.


title: Hohtoseeprakala

text:
Hohtoseeprakala ("Danio albolineatus") on pieni trooppinen kala, jota pidetään myös akvaariossa. Se on kotoisin Sumatralta, Burmasta ja Thaimaasta.
Hohtoseeprakala on saanut nimensä helmenhohtoisesta yleisväristään. Se kasvaa noin 7 cm pitkäksi. Kalalla on ollut joitakin alalajeja, mutta ne on nyttemmin havaittu vain värimuodoiksi.


title: Bill Mumy

text: Charles William ”Bill” Mumy (s. 1. helmikuuta 1954 San Gabriel, Kalifornia) on yhdysvaltalainen näyttelijä.


title: Bill Mumy

text: Mumy esiintyi muun muassa televisiosarjoissa "Matkalla avaruuteen" ja "Babylon 5" sekä elokuvassa "Rascal – pesukarhu". Hän on vieraillut myös televisiosarjassa "Me hirviöt".


title: Bill Mumy

text: Bill Mumyn tytär on näyttelijä Liliana Mumy.


title: Punapyrstörasbora

text: Punapyrstörasbora ("Rasbora borapetensis") on pieni aasialainen särkikala, jota hoidetaan myös akvaarioissa.


title: Punapyrstörasbora

text: Punapyrstörasbora kasvaa noin 4 cm pitkäksi. Sen pyrstö on punainen, vartalo harmahtava. Kyljessä kulkee pyrstön tyvestä kiduksiin keltainen ja musta vaakaviiva.


title: Punapyrstörasbora

text: Punapyrstörasbora on kotoisin Mekong-, Chao Phraya- ja Mae Klong -jokien vesistöistä sekä Malesian pohjoisosista.


title: Punapyrstörasbora

text: Punapyrstörasbora syö luonnossa eläinplanktonia, hyönteisiä ja matoja. Sopiva lämpötila on 22—26 °C.


title: CTRL

text: CTRL Clothing on suomalainen vaatemerkki. Sen on perustanut Santaco Sport, joka on myynyt merkin sittemmin Esa Hytöselle ja Tomi Freemanille.


title: CTRL

text: CTRL valmistaa muun muassa muotivaatteita rullalautailutyyliin. CTRLin vaatteita myydään Suomen lisäksi yli 20 maassa. CTRL tuottaa lisäksi skeittilautoja, niihin liittyviä tarvikkeita ja rullalautaelokuvia.


title: Joutsenmerkki

text: Joutsenmerkki (eli pohjoismainen ympäristömerkki) on Pohjoismaissa käytettävä virallinen ympäristömerkki, joka kertoo sillä merkityn tuotteen tai palvelun noudattavan sille suunniteltuja ympäristökriteereitä. Joutsenmerkki myönnetään sellaisille tuotteille ja palveluille, jotka ovat ympäristön kannalta oman tuoteryhmänsä parhaita: kriteerit pyritään asettamaan siten, että vain 20–30 prosenttia ryhmän tuotteista tai palveluista pystyy läpäisemään ne.


title: Joutsenmerkki

text: Joutsenmerkki perustettiin Pohjoismaisen ministerineuvoston aloitteesta vuonna 1989. Joutsenmerkki on myönnetty kaiken kaikkiaan yli 2 000 tuotteelle tai palvelulle. Merkkiin on kuvitettu tyylitelty laulujoutsen.


title: Joutsenmerkki

text: Vuonna 2016 joutsenmerkki äänestettiin Suomen viidenneksi arvostetuimmaksi tuotemerkiksi Markkinointi & Mainonta -lehden ja Taloustutkimuksen Brändien arvostus -kyselyssä.


title: Joutsenmerkki

text: Joutsenmerkki luo jatkuvasti uusia kriteereitä tuotteille ja palveluille. Kriteerit on laadittu lähes 65 eri tuoteryhmälle.


title: Joutsenmerkki

text: Kun joutsenmerkin piiriin harkitaan uutta tuoteryhmää, mietitään onko kriteerien luomisella


title: Joutsenmerkki

text: Mikäli kaikki ehdot täyttyvät, voidaan kriteereiden luominen aloittaa. Laadinnan jälkeen läpi avoimen lausuntokierroksen, jossa kaikki kiinnostuneet voivat kommentoida kriteerien sisältöä ja vaikuttaa niihin. Yleensä kriteerien laadintaprosessissa käytetään hyväksi ulkopuolista asiantuntijaryhmää.


title: Joutsenmerkki

text: Kullakin tuotteella ja palvelulla on yksilöllinen ympäristökuormitus. Sen takia joutsenmerkin jokaisen tuotteen ja palvelun kriteerit ovat yksilölliset. Kriteerit koostuvat useista erityyppisistä vaatimuksista. Tuotteesta riippuen eri vaatimuksia voi olla jopa yli sata. Vaatimuksien kohteena on koko tuotteen elinkaari: aina raaka-aineen hankinnasta valmistukseen, käyttöön ja tuotteen loppusijoitukseen asti.


title: Joutsenmerkki

text: Kriteereitä on tehty hyvin monenlaisille tuoteryhmille: omat kriteerinsä on muun muassa autonrenkaille, WC-paperille, tiskiaineille, hotelleille ja ravintoloille. Jotta kriteerit eivät jäisi kehityksen jalkoihin, ne ovat voimassa useimmiten 3–5 vuotta kerrallaan. Tämän jälkeen niitä tarkastellaan uudestaan ja useimmiten kiristetään.


title: Joutsenmerkki

text: Suomessa joutsenmerkin käyttöoikeuden hallinta siirtyi vuoden 2011 alusta Motiva Services Oy:lle. Kaikki joutsenmerkin kriteerit ovat nähtävissä Ympäristömerkinnän verkkosivustolla. Kuka tahansa voi antaa ideoita uusien kriteerien kehittämiseksi. Kriteerit ovat myös avoimella lausuntokierroksella ennen kuin ne saatetaan voimaan.


title: Hannu Tarmio

text: Hannu Veikko Olervo Tarmio (4. syyskuuta 1932 Haapajärvi – 4. marraskuuta 2015 Espoo) oli WSOY:n pitkäaikainen pääjohtaja ja kirjallisuusalan monitoimija.